ΟΛΥΜΠΙΑΚΟΣ: 4 Μαϊ 2014\nΗ Ρόμα έχασε και μαθηματικά πλέον κάθε ελπίδα για κατάκτηση του τίτλου, μιας και διασύρθηκε στην Κατάνια από την ομώνυμη ομάδα, η οποία... φιλοδώρησε με τέσσερα «τεμάχια» (4-1) τους «τζαλορόσι»!\nΤρεις στροφές πριν το φινάλε, η Κατάνια που ήθελε πάση θυσία τη νίκη για να παραμείνει ζωντανή στο κυνήγι της αποφυγής του υποβιβασμού, άνοιξε το σκορ στο 26' με τον Ισκο έπειτα από ασίστ του Λέτο, ενώ στο 34' ο ίδιος παίκτης έδωσε προβάδισμα δυο τερμάτων στην ομάδα του. Τρία λεπτά αργότερα ο Τότι έβαλε εκ νέου τη Ρόμα στο παιχνίδι, όμως η συνέχεια ήταν δυσανάλογη.\nΟι γηπεδούχοι έκαναν το 3-1 με τον Μπεργκέσιο στο 55', ενώ ο Μπαριέντος στο 79' έδωσε διαστάσεις θριάμβου στη νίκη της ομάδας του που έφτασε τους 26 βαθμούς κι απέχει ένα «τρίποντο» από τη σωτηρία.\nΘύμα ρατσιστικής επίθεσης έπεσε ο Ντιόπ της Λεβάντε μετά τη λήξη του αγώνα με την Ατλέτικο.\nΟ Σενεγαλέζος, το όνομα του οποίου έχει εμπλακεί στα μεταγραφικά του Ολυμπιακού, πλησίασε στη γωνία του κόρνερ και αμέσως υπήρξε ένταση αφού οι οπαδοί των φιλοξενούμενων έκαναν ήχους και κινήσεις μαϊμούς. Μετά τον Ντάνι Άλβες της Μπαρτσελόνα, ο Ντιόπ γίνεται στόχος από μια μερίδα οπαδών της Ατλέτικο, που ήταν απογοητευμένοι από την ήττα της ομάδας τους. Ο 28χρονος πάντως δεν έδειξε να ενοχλείται καθώς μόλις αντιλήφθηκε την "αντίδραση" των οπαδών των "ροχιμπλάνκος" άρχισε να χορεύει.\nΜετά το τέλος του αγώνα ο Ντιόπ δήλωσε "Αυτό πρέπει να σταματήσει τώρα. Είναι ένα θέμα που με έχει επηρεάσει πολύ. Πήγα να εκτελέσω ένα κόρνερ και μερίδα των φίλων της Ατλέτικο άρχισε να κάνει ήχους μαϊμούς. Για να μην χειροτερέψω την κατάσταση ξεκίνησα να χορεύω αλλά δεν προσέβαλα κανέναν.\nΜετακίνηση...τριακοσίων ήθελαν και τους έγινε το χατήρι. Τώρα βέβαια, θα δούμε τι ποινές θα πέσουν για τα επεισόδια.\nΟι οπαδοί του ΠΑΟΚ φρόντισαν πάντως να... ξηλώσουν αρκετά καθίσματα από το γήπεδο της Λεωφόρου για να τα... πετάξουν σε εκείνους του Παναθηναϊκού, με τους δεύτερους ν'ανταποδίδουν τις... "φιλοφρονήσεις".\nΦωτοβολίδες, καθίσματα και ότι μπορεί να φανταστεί ο νους του ανθρώπου είχε το... μενού των συμπλοκών των οπαδών ΠΑΟΚ και Παναθηναϊκού.\nΌλα αυτά υπό το βλέμμα των Σαββίδη και Αλαφούζου που έσπευσαν -μάταια- να κατευνάσουν τα πνεύματα.\nΝα σημειωθεί ότι ο αγώνας άρχισε με περίπου 20 λεπτά καθυστέρηση...\nΟ λόγος στους αρμόδιους...\nΑπίστευτα πράγματα συμβαίνουν όταν ο Παναθηναϊκός συναντά τον ΠΑΟΚ. Πέρα από το... φιλικό κλίμα στον αγωνιστικό χώρο (2 κίτρινες, μία για κάθε ομάδα) και τις προεδρικές... αγκαλιές, τη δική τους παράσταση δίνουν οι οπαδοί των δύο ομάδων.\nΈτσι και σήμερα, όταν στο 58' πήρε τη θέση του Κάτσε ο Σαλπιγγίδης για τον ΠΑΟΚ, οι οπαδοί του "δικέφαλου" αποδοκίμαζαν τον παίκτη, ενώ μεγάλη μερίδα οπαδών του Παναθηναϊκού τον... καταχειροκρότησε!\nΜάλιστα, όταν η αποδοκιμασία των οπαδών του ΠΑΟΚ έγινε πιο... έντονη, οι οπαδοί του Παναθηναϊκού δε δίστασαν να... τραγουδήσουν το όνομα του Σαλπιγγίδη! (Σαλπιγγίδης οεοεοε)\nΜετά από 10 λεπτά, ο Σαλπιγγίδης έχασε σε ανεπανάληπτο τετ α τετ την μεγαλύτερη ευκαιρία του ΠΑΟΚ να ισοφαρίσει τον αγώνα, κάτι που τελικά κατάφερε στο 84' και διαμόρφωσε το τελικό 1-1.\nΆντε τώρα να βγάλεις συμπέρασμα για το ποιοι οπαδοί έμειναν... ικανοποιημένοι, ποιοι το πανηγύρισαν και ποιοι όχι!\nΠαρελθόν από τον πάγκο του Πανιωνίου αποτελεί ο Νίκος Αναστόπουλος, όπως ανακοινώθηκε σήμερα από την κυανέρυθρη ΠΑΕ.\nΟι δύο πλευρές αποφάσισαν από κοινού τη λύση της συνεργασίας τους και έτσι η θητεία του Έλληνα τεχνικού στον κυανέρυθρο πάγκο αποδείχτηκε σύντομη.\nΟι παίκτες του Δημήτρη Καζάζη «σκούπισαν» με 3-0 τη σειρά με τον Εθνικό Αλεξανδρούπολης και κατέκτησαν το 27ο πρωτάθλημα στην ιστορία του ανδρικού τμήματος βόλεϊ του Ολυμπιακού!\nΟι ερυθρόλευκοι πήραν ένα από τα πιο μάγκικα πρωταθλήματα, ολοκληρώνοντας τη σεζόν με νταμπλ, αφού έχουν κατακτήσει και το κύπελλο. Ο μόνος τίτλος που έχασε φέτος ο Θρύλος ήταν το Λιγκ Καπ για να πραγματοποιούσε το τρεμπλ όπως έκανε την περσινή σεζόν.\nΟι θριαμβευτές, όπως ήδη σας έχουμε ενημερώσει, γυρίζουν σήμερα από την πόλη της Αλεξανδρούπολης και αναμένεται να βρίσκονται στις 12 το βράδυ στο κλειστό του «Μελίνα Μερκούρη» στο Ρέντη. Εκεί αναμένεται να γίνει... χαμός, διότι θα τους υποδεχτεί τόσο η διοίκηση του Ερασιτέχνη, όσο και οι οπαδοί του Θρύλου για να γιορτάσουν όλοι μαζί άλλο ένα νταμπλ και άλλη μία κούπα για τον Ερασιτέχνη φέτος!\nΧωρίς τον Γκιόργκι Σερμαντίνι ξεκίνησε η προετοιμασία του Ολυμπιακού για την εντός έδρας αναμέτρηση με τον Άρη.\nΣτην πρεμιέρα των φετινών πλέι οφ της Α1 οι ερυθρόλευκοι θα φιλοξενήσουν την Τρίτη (06/05, 16.05) στο ΣΕΦ τους «κιτρίνους», έχοντας το πλεονέκτημα έδρας. Η προετοιμασία τους ξεκίνησε σήμερα στο φαληρικό στάδιο με το Γιώργο Μπαρτζώκα να μην έχει στη διάθεσή του το γνωστό τραυματία Γκιόργκι Σερμαντίνι. Ο Γεωργιανός σέντερ υποφέρει από κάκωση στο αριστερό γόνατο και του έχει συσταθεί ξεκούραση από το ιατρικό επιτελείο του Ολυμπιακού, όπως ήδη σας έχουμε ενημερώσει.\nΈτσι ο "Σέρμα" θα χάσει το ματς με τον Άρη στο ΣΕΦ, αλλά κι αυτό που θα ακολουθήσει την Πέμπτη (08/05, 19.15) στο «Nick Galis Hall». Ο Έλληνας τεχνικός των ερυθρόλευκων δεν έχει να αντιμετωπίσει άλλα προβλήματα με τραυματισμούς στο πλαίσιο της προετοιμασίας τους, που θα συνεχιστεί αύριο (05/05), μόνο με απογευματινή προπόνηση.\nΟι ερυθρόλευκοι θέλουν να… ξεμπερδεύουν το δυνατόν ταχύτερα με την προημιτελική σειρά κόντρα στους Θεσσαλονικείς, καθώς δεν θέλουν να πάει σε τρίτο αγώνα (εφόσον χρειαστεί, και πάλι στο ΣΕΦ).\nO Nέρι Καστίγιο προχώρησε σε διάψευση των δηλώσεών του για τον Άλαν Πουλίδο μέσω των social media.\nΗ ανάρτησή του στο προφίλ του στο Facebook αφορούσε τοποθετήσεις του για τον Πουλίδο, ενώ ξεκαθάρισε πως δεν μίλησε πουθενά.\n«Ήμαρτον. Ξυπνάω σήμερα και βλέπω ότι χθες το βράδυ έγινα ζόμπι και δήθεν μίλησα με δημοσιογράφο και είπα την άποψή μου για παίκτη. Ήμαρτον. Θα σταματήσετε να κοροϊδεύετε τον κόσμο;», ήταν η αντίδραση του πρώην πάικτη του Ολυμπιακού.\nΤο δικό του πλέον τραγούδι απέκτησε το... λεωφορείο του Ζοσέ Μουρίνιο!\nΈχει δεχθεί τις επικρίσεις από πολύ κόσμο ο Πορτογάλος τεχνικός για τον τρόπο με τον όποιο αγωνίζεται η Τσέλσι και έτσι έγινε αντικείμενο χλευασμού από τα... "τσακάλια" του διαδικτύου.\nΔείτε το απίστευτο και ευφάνταστο τραγούδι-αφιέρωμα στο λεωφορείο της Τσέλσι και του Μουρίνιο...\nH Μπενφίκα και ο Ολυμπιακός είναι, όπως καταγράφουν οι Ιταλοί, οι ομάδες με τις πιο καλές φετινές άμυνες στα πρωταθλήματα της Ευρώπης.\nΗ Μπενφίκα έχει δεχθεί μόλις 15 γκολ στην Πορτογαλία ενώ ο Ολυμπιακός έκλεισε την σεζόν με 19.\nΣτην Ιταλία στέκονται στο ότι η Ρόμα έμεινε... πίσω σε αυτήν την κατάταξη δεχόμενη 23 τέρματα. Πίσω από τους δύο πρωτοπόρους είναι η Παρί Σεν Ζερμέν με 20 γκολ και η Λιλ με 22 και ενώ η Μπάγερν και η Γιουβέντους έχουν δει την εστία τους να παραβιάζεται τις ίδιες φορές με τους Ρωμαίους.\nΟι ερυθρόλευκοι πάντως εδώ και αρκετό καιρό είχαν... ξεχωρίσει από τα διεθνή ΜΜΕ για τις αμυντικές τους επιδόσεις στο ελληνικό πρωτάθλημα.\nΟ τεχνικός του Ολυμπιακού Δημήτρης Καζάζης μιλάει στο "gazzetta.gr" για την κατάκτηση του νταμπλ, τονίζοντας πως τα προβλήματα γιγάντωσαν τους ερυθρόλευκους, ενώ αποκαλύπτει την υπόσχεσή του στη διοίκηση!\nΗ πρώτη του χρονιά στον Ολυμπιακό δεν απείχε πολύ από το να χαρακτηριστεί ιδανική, καθώς με τους ερυθρόλευκους κατάφερε να κατακτήσει το πρωτάθλημα, το κύπελλο και το λιγκ καπ. Φέτος τα πράγματα για τον Δημήτρη Καζάζη δεν ξεκίνησαν με τον ίδιο ευχάριστο τρόπο, μιας και οι ερυθρόλευκοι αντιμετώπισαν πολλά και σημαντικά προβλήματα τραυματισμών. Προβλήματα που έφεραν ήττες, που με την σειρά τους έφεραν γκρίνια και σκληρά δημοσιεύματα.\nΣτο τέλος όμως και πάλι ο έμπειρος τεχνικός ήταν αυτός που πανηγύρισε, οδηγώντας την ομάδα του στην κατάκτηση του νταμπλ. Του δεύτερου συνεχόμενου για τον ίδιο, που σίγουρα ήταν πολύ πιο δύσκολο με δεδομένες τις συνθήκες που ήρθε. Παρότι όντως ήταν πιο δύσκολο, ο Δημήτρης Καζάζης σε συνέντευξη που παραχώρησε δεν κρύβει πως το πίστευε όχι απλά από την αρχή, όταν όλοι θεωρούσαν φαβορί την ομάδα του, αλλά τότε στα δύσκολα.\nΤότε που η διοίκηση του Ερασιτέχνη τον κάλεσε να μιλήσουν για το μέλλον της ομάδας, με τον ίδιο να λέει πως ο Ολυμπιακός θα κατακτήσει το νταμπλ, έστω και δύσκολα. Το είπε και το έκανε, γιατί όπως τόνισε τα παιδιά κατάλαβαν πως δεν μπορούσαν να σταθούν στα προβλήματα, αλλά να γίνουν καλύτεροι από αυτά και στο τέλος δικαιώθηκε, όπως και οι παίκτες του, όπως και η διοίκηση που τον στήριξε και αυτόν και την ομάδα.\nΚόουτς συγχαρητήρια για το νταμπλ. Πριν αναφερθούμε στον τρίτο και τελευταίο τελικό με τον Εθνικό. Θα θέλαμε να ξεκινήσουμε από το καλοκαίρι και την συζήτηση που υπήρξε για το στήσιμο της ομάδας μετά την κατάκτηση και των τριών τίτλων.\n«Με το τέλος της περσινής χρονιάς μιλήσαμε με την διοίκηση του Ερασιτέχνη και μου ζητήθηκε η άποψη μου για το που θα έπρεπε να ενισχυθεί η ομάδα. Οι στόχοι μας ήταν να κρατήσουμε τα κεκτημένα και να μπορέσουμε να κάνουμε μια αξιοπρεπή πορεία στην Ευρώπη».\nΠόσο σημαντικό ρόλο για να επιτευχθούν οι στόχοι αυτοί, έπεσε το ότι κλείσατε το ρόστερ πολύ νωρίς;\n«Αυτό είναι πολύ σημαντικό. Προσωπικά θεωρώ πως εφόσον ξέρεις ποιοι είναι οι στόχοι σου να έχεις κανονίσει όσο γίνεται πιο νωρίς το ρόστερ. Μπορεί να το πληρώσεις λίγο πιο ακριβά, αλλά ξέρεις τι θέλεις και μπορείς να προετοιμάσεις την ομάδα σου όσο γίνεται καλύτερα».\nΚαι πάμε τώρα στο πρωτάθλημα και το ξεκινήμά του, όπου ξεκίνησαν και τα προβλήματα με πρώτο τον τραυματισμό του Γιορντάνοφ\n«Με την έναρξη του πρωταθλήματος είχαμε το πρώτο πλήγμα με τον Μπόμπι, ενώ η ομάδα ήταν σε καταπληκτική κατάσταση. Μια βδομάδα πριν την έναρξη των επίσημων αγώνων παρουσιάστηκε αυτό το πρόβλημα με τον Γιορντάνοφ. Αμέσως χάλασε όλο αυτό που είχαμε χτίσει στην προετοιμασία.\nΑμέσως δημιουργήθηκε μεγάλο πρόβλημα και χάλασε όλη την ισορροπία της ομάδας. Μόλις ξαναμπήκε σε ενάμισι μήνα σε αγωνιστικούς ρυθμούς και στον αγώνα με τον Εθνικό στην Αλεξανδρούπολη έπαθε θλάση στα πλευρά και τον άφησε εκτός ένα μήνα. Σε αυτό το παιχνίδι μάλιστα είχαμε και την απώλεια του Κοκκινάκη και τον τραυματισμό του Κουρνέτα με θλάση».\nΜαζί με τους τραυματισμούς όμως, ήρθαν και τα άσχημα αποτελέσματα. Πως βίωσες το κλίμα την εποχή αυτή και τι έκανες για να γυρίσει, όπως και έγινε;\n«Η αλήθεια είναι πως είχαμε χάσει παιχνίδια και νιώσαμε πως δεν μπορούσαμε να αντιδράσουμε. Αυτό που προσπαθήσαμε να κάνουμε ήταν ένα. Κάποια στιγμή τα προβλήματα ήταν το ένα πίσω από το άλλο και νιώσαμε πως θα μπορούσαμε να χάσουμε το στόχο μας. Είπα όμως στους παίκτες πως θα πρέπει να σταματήσουμε να βλέπουμε τα προβλήματά μας και μέσα από αυτά να κοιτάξουμε να γίνουμε καλύτεροι και να δημιουργήσουμε τις συνθήκες για να τα καλύψουμε. Αυτό και έγινε. Δηλαδή τα προβλήματα μας έκαναν καλύτερους από παιχνίδι σε παιχνίδι.\nΒέβαια για να συνεχίσω και με τις ήττες, μην ξεχνάμε πως υπήρξε και η κούραση της Ευρώπης παό τα συνεχόμενα παιχνίδια και ταξίδια. Θα πρέπει να καταλάβουμε όλοι πως για να μπορέσει μια ομάδα να διακριθεί και στην Ευρώπη αλλά και στην χώρα της, θα πρέπει να έχει μεγαλύτερο και πιο πλούσιο ρόστερ γιατί η επιβάρυνση είναι μεγάλη».\nΘέλω να σταθούμε λίγο στα προβλήματα και στις ήττες, μιας και τότε υπήρξε και έντονη και σκληρή κριτική προς το πρόσωπό σου. Πως το ξεπέρασες;\n«Εγώ πάντα προσπαθώ να κοιτάξω την δουλειά μου και να βρω την λύση γιατί κάτι δεν πάει καλά. Δεν ασχολούμαι και αν κάτσω να αναλωθώ σε ότι γράφεται για εμένα θα χάσω την ουσία. Κάθισα να ασχοληθώ με την ομάδα και το αποτέλεσμα με δικαιώνει. Οι ομάδες είναι ζωντανοί οργανισμοί και προσπαθούμε να βρούμε λύσεις, όπως έγινε και φέτος».\nΕκτός από την κριτική του Τύπου, υπήρξε και μια συνάντηση με την διοίκηση του Ερασιτέχνη. Τι ειπώθηκε σε αυτή και αν θεωρείς πως άλλαξε σημαντικά την πορεία της ομάδας.\n«Ναι υπήρξε μια συνάντηση. Με κάλεσε ο πρόεδρος του Ερασιτέχνη και μου ζήτησε να του αναλύσω την όλη κατάσταση και τα πιστεύω μου για την συνέχεια. Θέλω να επισημάνω πως έδειξε μεγάλη εμπιστοσύνη στο πρόσωπό μου και στην ομάδα και αυτό ήταν καταλυτικό για την μετέπειτα πορεία μας. Νομίζω πως η στήριξη έπαιξε καθοριστικό ρόλο. Φυσικά μου ζητήθηκε η άποψη μου.\nΕγώ πίστευα στους παίκτες μου και είμαι από τους ανθρώπους που όταν κάνω επιλογές τις στηρίζω και γι' αυτό δεν υπήρξαν και αλλαγές παρότι είχαν ακουστεί πολλά. Αναφορικά με το ρόστερ, είχα ζητήσει έναν κεντρικό, θέλοντας όμως να κρατήσουμε τον Παπαδόπουλο, αλλά από την στιγμή που η Λαμία τον ήθελε, έγινε η αλλαγή με τον Κιόση. Όσον αφορά την συνέχεια είχα πει πως θα καταφέρουμε να κατακτήσουμε το νταμπλ αλλά όχι με εύκολο τρόπο. Ήμουν σίγουρος γιατί πίστευα στους παίκτες μου».\nΚαι μετά από αυτή την συνάντηση, υπήρξε ένας εξαιρετικός δεύτερος γύρος.\n«Ναι σιγά σιγά κάναμε αυτό που είπαμε πριν. Τα προβλήματα μας έκαναν καλύτερους αγώνα με τον αγώνα και έτσι φτάσαμε στο Κύπελλο παρότι δεν σταματήσαμε να έχουμε προβλήματα».\nΚαι πάμε τώρα στον πρώτο τίτλο το Κύπελλο που μάλιστα ήρθε και κόντρα στην Κηφισιά που ως τότε ήταν ο κακός σας δαίμονας μετρώντας τρεις νίκες σε ισάριθμα μεταξύ σας ματς.\n«Πραγματικά οι πιο κακές φετινές μέρες ήταν στα ματς με την Κηφισιά. Ο τελικός ήταν ένα παιχνίδι που θα μας βοηθούσε στην ψυχολογία. Ήταν ένα σημαντικό παιχνίδι στο οποίο εμείς καταφέραμε να κερδίσουμε ένα τίτλο απέναντι στο κακό μας δαίμονα και τονώσαμε την αυτοπεποίθηση της ομάδας. Δεν λέω πως αυτή η νίκη μας έδωσε και το πρωτάθλημα, αλλά πραγματικά μας τόνωσε την αυτοπεποίθηση από την στιγμή μάλιστα που υπήρξαν και τα σημαντικά προβλήματα με τους τραυματισμούς των Σμαραγδή και Στεφάνου».\nΚαι πάμε στα πλέι οφ και τα παιχνίδια με τον Φοίνικα.\n«Στα πλέι οφ ξεκινάμε και τραυματίζεται ο Κουρνέτας, όμως και πάλι παλέψαμε με τον Μαρούλη να είναι πολύ καλός και καταφέραμε να περάσουμε μια δύσκολη ομάδα όπως ο Φοίνικας και να πάμε τελικό».\nΜετά το 2-0 και την ισοφάριση, φοβήθηκες καθόλου στο πέμπτο ματς;\n«Όχι δεν φοβήθηκα γιατί είχαμε το 2-0 και μέσα στην Σύρο θα μπορούσαμε να το είχαμε καταφέρει. Όταν πήγε το ματς στο πέμπτη δείξαμε φοβερή αποφασιστικότητα και συγκέντρωση και δεν αφήσαμε περιθώριο στον αντίπαλο μας. Ξέραμε πως στο Ρέντη δεν γινόταν να χάσουμε και αυτό και έγινε».\nΚαι έτσι φτάσατε στον τελικό κόντρα στον Εθνικό, όπου είχαμε δύο τεράστια ντέρμπι στο Ρέντη και μια εύκολη επικράτηση στην Αλεξανδρούπολη.\n«Ο Εθνικός ξέραμε πως είναι μια πολύ καλή ομάδα που έκανε έναν καταπληκτικό πρώτο γύρο, είχε κοιλιά στο δεύτερο και μετά ανέβηκε και πάλι. Ξέραμε πως είναι μια ομάδα στα μέτρα μας και η οποία μας ταίριαζε αγωνιστικά. Σημαντικό για εμάς ήταν το ότι κερδίσαμε το πλεονέκτημα έδρας. Ήταν θέμα υπομονής να επικρατήσουμε σε αυτή την σειρά. Μετά τα 2 παιχνίδια στο Ρέντη που ήταν πολύ δύσκολα υπήρξε πίστη πως θα κερδίζαμε μέσα στην Αλεξανδρούπολη, κάτι που τελικά έγινε».\nΤόσο με τον Φοίνικα, όσο με τον Εθνικό αλλά και τα άλλα ματς, ο Ολυμπιακός δεν έχασε στο τάι μπρέικ. Πως εξηγείς τις ανατροπές που έκανε η ομάδα σου;\n«Αρχικά η ομάδα έχει παίκτες με μεγάλη εμπειρία που δεν παρατούσαν κανένα ματς, δεν σταματούσαν όπως και η ομάδα συνολικά να μάχονται. Σίγουρα υπάρχουν παίκτες που μπορούν να έρθουν από το πάγκο και να αλλάζουν τα ματς, ενώ και τα προβλήματα που είχαμε μας συσπείρωσαν και μας έκαναν καλύτερους».\nΠου αφιερώνεις αυτό το νταμπλ;\n«Θέλω να κάνω μια εσωτερική αφιέρωση. Το αφιερώνω σε όλα τα παιδιά, στον φροντιστή μας τον Σπύρο τον Μπλέτσα και του ευχόμαστε να είναι σύντομα κοντά μας».\nΤο νταμπλ ήρθε όπως και πέρσι. Το μέλλον πως περιμένεις να είναι για τον Ολυμπιακό αλλά και για εσένα;\n«Δεν σκέφτομαι τίποτα προς το παρών έχουμε δυο τρεις μέρες να απολαύσουμε αυτό που έχουμε κάνει και θα δούμε μετά τι θα γίνει στην πορεία. Πραγματικά δικαιούμαστε να μην ασχοληθούμε με τίποτα μετά τα όσα πετύχαμε».\nΟ αδερφός σου ο Στέλιος τι σου είπε για τον τίτλο;\n«Μιλήσαμε και μου είπε πως είναι πολύ χαρούμενος και περιμένει ένα πολύ καλό κέρασμα, όπως είχε γίνει και μετά την κατάκτηση του Κυπέλλου».\nΚλείνοντας θα μου λες τι σκέφτεσαι για τον κάθε παίκτη που θα σου λέμε.\nΧριστοφιδέλης: Τελευταίος των Μοϊκανών\nΚουρνέτας: Διαχρονική αξία\nΓιορντάνοφ: Το βαρόμετρο και με το πρόβλημα που έχει ήταν πολύ γενναίος\nΜαρούλης: Δίνει και την ψυχή του για την ομάδα\nΣμαραγδής: Ο άτυχος της χρονιάς\nΣτεφάνου: Ήρεμη δύναμη\nΚοκκινάκης: Ανατρεπτικός και με τρομερή πηγή ενέργειας\nΚαλντέιρα: Παίκτης για σκληρά παιχνίδια. Που δεν φοβάται τίποτα\nΓιούρισιτς: Μεγάλη σταθερή αξία\nΔείτε σε βίντεο που ανέβηκε στο "dailymotion"τα επεισόδια μεταξύ οπαδών του Παναθηναϊκού και του ΠΑΟΚ που είχαν ως αποτέλεσμα να καθυστερήσει η έναρξη του αγώνα κάτι λιγότερο από... μισή ώρα!\nΟ αγώνας ανάμεσα στον Παναθηναϊκό και τον ΠΑΟΚ στη Λεωφόρο δεν έχει αρχίσει ακόμη, παρόλο που ήταν προγραμματισμένος για τις 20.30, εξαιτίας επεισοδίων ανάμεσα στους οπαδούς του ΠΑΟΚ και του Παναθηναϊκού.\nΟ Σαββίδης με τον Αλαφούζο έσπευσαν... αγκαλιά στη μεριά των οπαδών του ΠΑΟΚ, αλλά η κατάσταση προς το παρών παραμένει τεταμένη με ανταλλαγές φωτοβολίδων και άλλων αντικειμένων ανάμεσα στους οπαδούς των 2 ομάδων.\nΟι διαιτητές πήγαν στα αποδυτήρια και θα δούμε σε λίγο τι θα γίνει με τη διεξαγωγή του αγώνα.\nΠαίζοντας σοβαρά και σαν Ολυμπιακός στο τέλος οι Νέοι του Θρύλου πήραν τη νίκη με 2-1 κόντρα στον Πανιώνιο στο Ρέντη, στο πλαίσιο της 23ης αγωνιστικής του πρωταθλήματος.\nΜε δύο γκολ στα τελευταία λεπτά από τους Ψυχογιό (90’) και Παπασάββα (90’+5’), οι ερυθρόλευκοι στο τελευταίο τους εντός έδρας παιχνίδι για φέτος και προτελευταίο συνολικά, πήραν το τρίποντο και πλέον την επόμενη –και τελευταία αγωνιστική- αντιμετωπίζουν στην Τρίπολη τον Αστέρα, θέλοντας να κλείσουν τη χρονιά με νίκη!\nΟι ερυθρόλευκοι ξεκίνησαν δυνατά στο παιχνίδι έχοντας δύο καλές στιγμές για να ανοίξουν πρώτοι το σκορ. Η μία ήταν στο 32ο λεπτό με τον Ιγνατίδη ο οποίος έκανε ωραία ατομική προσπάθεια από τα αριστερά, ο επιθετικός του Θρύλου σούταρε αλλά η μπάλα πέρασε άουτ. Η δεύτερη καλή στιγμή ήρθε λίγα λεπτά αργότερα και συγκεκριμένα στο 38’ με τον Λάτσι να πιάνει το σουτ έξω από τη μεγάλη περιοχή, αλλά η μπάλα να φεύγει άουτ. Στο 42’ οι φιλοξενούμενοι και κόντρα στη ροή του αγώνα άνοιξαν το σκορ με την κεφαλιά του Γκίνη για το 1-0. Αυτό ήταν και το σκορ του πρώτου ημιχρόνου στο παιχνίδι.\nΣτην επανάληψη οι πιτσιρικάδες του Μπερντ Στορκ είχαν τον έλεγχο και προσπαθούσαν να φτάσουν στην ισοφάριση. Στο 51’ οι ερυθρόλευκοι έχασαν την καλύτερή τους ευκαιρία στο παιχνίδι με την κεφαλιά του Σάλιακα να προσκρούει στο δοκάρι του γκολκίπερ του Πανιωνίου και να φεύγει άουτ.\nΗ πίεση τελικά έφερε και καρπούς για τους Νέους του Ολυμπιακού αφού στο 90’ ο Ψυχογιός πέτυχε γκολάρα και ισοφάρισε σε 1-1. Ωστόσο, οι ερυθρόλευκοι δεν είχαν πει την τελευταία τους λέξη και στο πέμπτο λεπτό των καθυστερήσεων ο Παπασάββας βγήκε φάτσα με τον αντίπαλο τερματοφύλακα και ψύχραιμα έστειλε την μπάλα στα δίχτυα δίνοντας τη νίκη τελικά στο Θρύλο!\nΟΛΥΜΠΙΑΚΟΣ: Ηλιάδης, Ρεντζής, Σωτηράκος, Μακροστέργιος (66' Ψυχογιός), Βούρος, Παπασάββας, Σιώπης, Λάτσι, Ιγνατίδης (55' Γαρεφαλάκης), Σάλιακας, Πασαλίδης (87' Καναβέτας).\nΗ Λεβάντε έβαλε... Stop στην Ατλέτικο Μαδρίτης νικώντας τη με 2-0 και έβαλε «φωτιά» στο πρωτάθλημα!\nΗ Λεβάντε με τον Λουκά Βύντρα να κάνει πολύ καλή εμφάνιση και να... γλιτώνει την ομάδα του από σίγουρο γκολ τουλάχιστον δύο φορές, νίκησε την Ατλέτικο Μαδρίτης και «έφερε τούμπα» το πρωτάθλημα. Στο... κόλπο πλέον Ρεάλ και Μπαρτσελόνα, με μεγάλες πιθανότητες ο τίτλος να κριθεί σε τριπλή ισοβαθμία!\nΤην έκπληξη της αγωνιστικής, ίσως και της χρονιάς, έκανε στην Ισπανία η Λεβάντε, η οποία νίκησε την πρωτοπόρο Ατλέτικο Μαδρίτης που πριν λίγες ημέρες έκανε... πλάκα στην Τσέλσι του Ζοζέ Μουρίνιο στο Λονδίνο και πανηγύριζε την πρόκριση στον τελικό του Τσάμπιονς Λιγκ.\nΟι γηπεδούχοι προηγήθηκαν με αυτογκόλ του Φελίπε Λουίς στο 7', στην συνέχεια με τον γκολκίπερ τους σε εξαιρετική ημέρα και τον Βύντρα να είναι από τους καλύτερους, κράτησαν απαραβίαστη την εστία τους και στο 69' ο Μπαράλ στην αντεπίθεση έκανε το 2-0 και... τελείωσε το ματς!\nΗ ήττα αυτή βάζει.... «φωτιά» στο πρωτάθλημα, καθώς πλέον δύο αγωνιστικές πριν το φινάλε Μπαρτσελόνα – Ρεάλ Μαδρίτης και Ατλέτικο διεκδικούν με (σχεδόν) ίδιες πιθανότητες τον τίτλο. Η Ατλέτικο είναι στο +3 από την Μπαρτσελόνα, την οποία αντιμετωπίζει εκτός έδρας στο τελευταίο ματς, ενώ είναι στο +6 από τη Ρεάλ Μαδρίτης που έχει δύο ματς λιγότερα.\nΔεν αποκλείεται δηλαδή ο τίτλος να κριθεί ακόμα και σε τριπλή ισοβαθμία, όπου την κούπα σηκώνει η Μπαρτσελόνα! Σε διπλή ισοβαθμία μεταξύ Ρεάλ – Ατλέτικο, το παίρνουν οι «ροχιμπλάνκος», ενώ αν η Μπαρτσελόνα νικήσει την Ατλέτικο και η Ρεάλ πάρει όλα τα δικά της ματς, ο τίτλος πάει στην «Βασίλισσα».\nΑν η Μπαρτσελόνα πάρει και τα δύο ματς (Έλτσε, Ατλέτικο) θα κατακτήσει τον τίτλο μόνο αν χάσει η Ρεάλ σε ένα από τα 4 ματς που της απομένουν (Βαλένθια απόψε, Βαγιαδολίδ Τετάρτη, Θέλτα και Εσπανιόλ).\n«Άναψαν» τα... αίματα μεταξύ του Ντιέγκο Κόστα και του Σισοκό στον αγώνα της Ατλέτικο Μαδρίτης με την Λεβάντε.\nΟ Κόστα στο πρώτο ημίχρονο της αναμέτρησης κουτούλισε τον παίκτη της Λεβάντε, ο οποίος απάντησε με... μπουνιά!\nΟι δυο παίκτες έπρεπε να είχαν τιμωρηθεί με κόκκινη κάρτα, αλλά ο διαιτητής της αναμέτρησης δεν είδε το... «καυγαδάκι» τους και έτσι τη γλίτωσαν.\nΗ Ατλέτικο πάντως πριν λίγη ώερα έχανε με 1-0 από τη Λεβάντε με αυτογκόλ του Φελίπε Λουίς κάτι που όπως είναι φυσικό έχει δημιουργήσει νεύρα στους παίκτες των «ροχιμπλάνκος».\nΣε δημοσίευμά της η "ojogo.pt" αποκαλύπτει πως ο Ολυμπιακός έχει έρθει σε επαφές με τον μάνατζερ του Αντρέ Κάστρο για να τον κάνει δικό του, αλλά όπως λέει το ίδιο δημοσίευμα, όλα εξαρτώνται από την Κασίμπασα, καθώς ο παίκτης αγωνίζεται δανεικός στην τουρκική ομάδα από την Πόρτο.\nΕπίσης, τονίζεται ότι το να παίξει σε μια πρωταθλήτρια ομάδα και στο Champions League, αποτελεί δέλεαρ.\n«Το ενδιαφέρον του Ολυμπιακού έγινε γνωστό μέσω επαφών με τον μάνατζερ του παίκτη. Το να μετακινηθεί σε μια μεγαλύτερη ομάδα, που συνήθως κατακτά το πρωτάθλημα, έχοντας την ευκαιρία να παίξει στους ομίλους του Champions League, είναι πολύ καλό, αλλά το μέλλον του Κάστρο, βρίσκεται πρώτα στα χέρια της Κασίμπασα», γράφει το δημοσίευμα, που δίνει τον πρώτο, αλλά και τον τελευταίο λόγο στην τουρκική ομάδα.\nΟι Ολλανδοί αναφέρουν πως ο Ολυμπιακός έχει κάνει πρόταση στον Γκρατσιάνο Πελέ, αλλά η Μπεσίκτας είναι πιο κοντά.\nΓια αυτό φέρεται να... «ευθύνεται» η μεγαλύτερη οικονομικά πρόταση που έχει κάνει η τουρκική ομάδα, η οποία προσφέρει 500 χιλιάδες ευρώ παραπάνω στον παίκτη.\nΣυγκεκριμένα η ιστοσελίδα "voetbalzone.nl", γράφει χαρακτηριστικά. «Ο Γκρατσιάνο Πελέ έχει πρόταση από τον Ολυμπιακό, αλλά η Μπεσίκτας έχει περισσότερες πιθανότητες. Το κλαμπ από την Τουρκία προσφέρει στον επιθετικό της Φέγενορντ ετήσιο μισθό δύο εκατ. ευρώ. Είναι κατά 500 χιλιάδες πιο πολλά απ' όσα μπορεί να κερδίζει στην Αθήνα. Συνολικά θα κοστίσει στον Ολυμπιακό πέντε εκατ. ευρώ, ενώ δεν είναι ακόμα γνωστό πόσο θα κοστίσει στην Μπεσίκτας».\nΟ Ολυμπιακός είχε κάνει πρόταση για τον Ντιόπ της Λεβάντε πριν από μερικούς μήνες, αλλά από τη μια το οικονομικό και από την άλλη το χρονικό περιθώριο, η εν λόγω μεταγραφή δεν ολοκληρώθηκε ποτέ.\nΗ πρόταση, σύμφωνα με την ιστοσελίδα "superdeporte.es" είχε φτάσει δύο ημέρες πριν τη λήξη της μεταγραφικής περιόδου, αλλά τώρα τα πράγματα είναι διαφορετικά.\nΟ χρόνος που υπάρχει είναι περισσότερος, ενώ στη συνάντηση που είχε πριν από μερικές ημέρες ο μάνατζερ του παίκτη με τη διοίκηση, αποφασίστηκε πως η πρόταση θα πρέπει να αφήσει ικανοποιημένους τόσο τον παίκτη όσο και την ομάδα.\nΤο ίδιο δημοσίευμα συνεχίζει... «Η εικόνα τώρα είναι εντελώς διαφορετική. Υπάρχουν αρκετοί μήνες, αλλά και δύο προτάσεις στο τραπέζι», γράφει το δημοσίευμα και προμηνύει πως μάλλον ο παίκτης ενδέχεται να αποχωρήσει από την ομάδα της Λεβάντε.\nΜετά το παιχνίδι του Ολυμπιακού με τον Άρη την ερχόμενη Τρίτη στο ΣΕΦ για τα πλέι οφ του πρωταθλήματος της Α1 μπάσκετ, ο Αμερικανός φόργουορντ των πρωταθλητών Ευρώπης, Μπρεντ Πέτγουεϊ θα βρεθεί στο επίσημο κατάστημα της ερυθρόλευκης ΚΑΕ.\nΗ ΚΑΕ Ολυμπιακός ανακοινώνει ότι τη Τρίτη 6 Μαϊου, μετά το τέλος του εντός έδρας αγώνα των play-offs με τον Άρη στις 18:30, στο Official Olympiacos BC Store (Καραολή & Δημητρίου 8 – έναντι Γηπ. Καραϊσκάκη), ο Brent Petway θα βρεθεί κοντά στους φίλους της ομάδας μας, θα απαντήσει σε ερωτήσεις, θα υπογράψει αυτόγραφα, αλλά και θα επιλέξει τους 100 τυχερούς που θα κερδίσουν από ένα συλλεκτικό και υπογεγραμμένο προϊόν της Ομάδας, που μας κάνει όλους περήφανους!\nΟ απερχόμενος προπονητής της Φέγενορντ, Ρόναλντ Κούμαν, τόνισε χωρίς δισταγμό πως θέλει μαζί του τον Γκρατσιάνο Πελέ στην επόμενή του ομάδα.\nΟ Ολλανδός τεχνικός αφήνει την ολλανδική ομάδα δίχως να έχει κλείσει ακόμα στον επόμενό του σύλλογο. Αυτό όμως δεν τον απέτρεψε από το να υπογραμμίσει ότι θέλει μαζί του τον φερόμενο ως ερυθρόλευκο στόχο, Γκρατσιάνο Πελέ.\nΜιλώντας σε ΜΜΕ στην χώρα της τουλίπας ανέφερε: «Θα μου άρεσε πολύ να είχα μαζί μου στην επόμενή μου ομάδα τον Γκρατσιάνο Πελέ. Τον θέλω μαζί μου στον επόμενό μου σύλλογο. Είναι πολύ καλύτερος παίκτης απ' όσο ορισμένοι νομίζουν και αξίζει πολλά».\nΤρεις ομάδες ήθελαν νίκη στο πέσιμο της αυλαίας της κανονικής περιόδου της Α1, αλλά κανένας αντίπαλός τους δεν τους χαρίστηκε, κερδίζοντας τα «συγχαρητήρια» του προέδρου και των μελών του ΔΣ του ΕΣΑΚΕ.\nΗ ανακοίνωση της διοργανώτριας αρχής της Α1:\nΟ πρόεδρος Γ. Χαλβατζάκης και τα μέλη του Δ.Σ. του ΕΣΑΚΕ συγχαίρουν και τις 14 ομάδες της Basket League ΟΠΑΠ για την προσπάθεια που κατέβαλαν κατά την κανονική περίοδο του φετινού πρωταθλήματος. Η εξέλιξη των αναμετρήσεων της 26ης αγωνιστικής ενίσχυσε σημαντικά το κύρος και την αξιοπιστία του ελληνικού επαγγελματικού μπάσκετ.\nΟ Άλαν Πουλίδο παραδέχθηκε πως ξεκίνησε μαθήματα... ελληνικών, ενώ πιθανότατα θα έρθει εντός της προσεχούς εβδομάδας στην χώρα μας για τις υπογραφές.\nΣε καθημερινή βάση ο Μεξικανός ποδοσφαιριστής έχει έναν... βομβαρδισμό μηνυμάτων στο προσωπικό του προφίλ για το μέλλον του με αφορμή την επικείμενη μετακίνησή του στον Ολυμπιακό.\nΣήμερα όμως ο ίδιος έδωσε μία ακόμα πιο ξεκάθαρη εικόνα για το που θα παίζει την επόμενη σεζόν γράφοντας πως... «συγχωρέστε με αλλά ήμουν στον αυτόματο διορθωτή. Έχω αρχίσει να μαθαίνω ελληνικά. Χαιρετισμούς σε όλους».\nΟ παίκτης θα βρεθεί εκτός απροοόπτου μέσα στις προσεχείς ημέρες στην Ελλάδα για να υπογράψει το νέο του συμβόλαιο με τους ερυθρόλευκους. Άλλωστε προς τα τέλη Μαϊου θα πρέπει να ενταχθεί στην Εθνική του ομάδα ενόψει Μουντιάλ.\nΠολύ ζεστά βλέπει την προοπτική του Ολυμπιακού ο Αντρέ Κάστρο, όπως τονίζουν οι Πορτογάλοι.\nΣτην Ιβηρική έδωσαν και σήμερα έμφαση στην υπόθεση του Αντρέ Κάστρο με τον Ολυμπιακό. Σε δημοσιεύματά τους αναφέρεται πως οι ερυθρόλευκοι έχουν κάνει γνωστό το ενδιαφέρον τους μέσω επαφών με τον μάνατζερ του παίκτη.\nΟ μέσος της Πόρτο που ήταν δανεικός στην Κασίμπασα βάσει των όσων τονίζουν οι ίδιες πηγές βλέπει πολύ θετικά το να παίξει στον Ολυμπιακό και ενώ υπάρχει φυσικά το δέλεαρ του Τσάμπιονς Λιγκ.\nΟι Τούρκοι από την άλλη θα προσπαθήσουν να τον κρατήσουν στο ρόστερ τους...\nΜαζί με τους παίκτες του Εθνικού Αλεξανδρούπολης γιόρτασαν την κατάκτηση του τίτλου οι ερυθρόλευκοι δείχνοντας πως και στο γλέντι είναι πρωταθλητές.\nΟ Εθνικός Αλεξανδρούπολης, γλέντησε τη συμμετοχή του στο τελικό και τις προσπάθειες όλης της χρονιάς για να φτάσει εκεί, με τους παίκτες της ομάδας να βρίσκονται στο ίδιο νυκτερινό κέντρο που γλέντησαν το πρωτάθλημα οι αντίπαλοί τους του Ολυμπιακού.\nΕρυθρόλευκοι και ακρίτες επιδόθηκαν σε έναν απίστευτο λουλουδοπόλεμο, με τους παίκτες του Θρύλου να είναι και εκεί πρωταθλητές. Ο πολυτιμότερος παίκτης του πρωταθλήματος Κώστας Χριστοφιδέλης πήρε το μικρόφωνο, ανέβηκε στην πίστα και αποθεώθηκε από τους πάντες, ενώ σε άλλο τραπέζι ο Δημήτρης Καζάζης απολάμβανε την επιτυχία. Μια επιτυχία που ήρθε μετά από πολλές δυσκολίες και μεγάλη κριτική, που στο μεγαλύτερο βαθμό ήταν άδικη.\nΟλοκληρώθηκε το 3ο τουρνουά των Σχολών του Θρύλου, με τον κ. Βαγγέλη Μαρινάκη να μιλά για το «αύριο» των παιδιών που μπορεί να καλυτερεύσει!\nΜε τεράστια επιτυχία και πολύ μεγάλη συμμετοχή, διεξήχθησαν την Κυριακή στο Ρέντη οι τελικοί του 3ου τουρνουά των Σχολών του Ολυμπιακού, στο Ρέντη! Η διοργάνωση που πλέον γίνεται θεσμός, ολοκληρώθηκε έτσι με τον καλύτερο τρόπο, υπό το βλέμμα του Προέδρου του Ολυμπιακού, κ. Βαγγέλη Μαρινάκη. Ο ισχυρός άνδρας του συλλόγου μας έδωσε το παρών στο Ρέντη, έστειλε το δικό του μήνυμα για το αύριο, με γνώμονα τη σκληρή δουλειά και την προσπάθεια και βράβευσε τους νικητές, μικρούς αθλητές του Ολυμπιακού μας!\nΣυνεχίζοντας τις δηλώσεις του, ο Πρόεδρος του Ολυμπιακού, αυτή τη φορά προς τους εκπροσώπους των ΜΜΕ που έδωσαν το παρών στο Ρέντη, για να καλύψουν το τουρνουά, σημείωσε: «Πρέπει αυτά τα παιδιά να μάθουν να αγωνίζονται σκληρά, διότι αυτό θα τους βοηθήσει στη ζωή τους. Κάθε χρόνο προσπαθούμε να βελτιωνόμαστε. Μετά από σκληρή βλέπουμε τα παιδιά μας να πρωταγωνιστούν και να συνεχίζουν να αγωνίζονται όσο πιο σκληρά γίνεται για να πετύχουν τους στόχους τους. Κάνει πολύ καλό και στην οικογένειά τους και στο σχολείο, αλλά στη ζωή τους για το μέλλον, το ότι έχουν μάθει -επαναλαμβάνω- να αγωνίζονται σκληρά. Να μην τους χαρίζεται κανείς και να προσπαθούν για το καλύτερο, τίμια. Είμαστε εκεί.\nΤο παρών στην υπέροχη αυτή διοργάνωση έδωσε ο Αντιπρόεδρος της ΠΑΕ κ. Σάββας Θεοδωρίδης, ο οποίος απηύθυνε χαιρετισμό και ευχές για το καλύτερο σε όλα τα παιδιά και τους γονείς, φυσικά ο Διευθύνων Σύμβουλος της Θρύλος ΑΕ, κ. Γιώργος Παύλου, η κα. Ειρήνη Νταϊφά, η υπεύθυνη δημοσίων σχέσεων της ΠΑΕ Ολυμπιακός, κα, Κατερίνα Μυλωνά, καθώς και ο Διευθυντής Επικοινωνίας της ΠΑΕ Ολυμπιακός, κ. Κώστας Καραπάς. Τον όμιλο Fortnhet-Nova, χορηγού της Ακαδημίας και των Σχολών του Ολυμπιακό, εκπροσώπησε ο κ. Αλέξης Καναβός. Παρών ήταν και ο αρχηγός του Ολυμπιακού, Αριέλ Ιμπαγάσα!\nΟ Πολ Ινς είχε βρεθεί πρόσφατα στο Ρέντη προκειμένου να μιλήσει προφανώς για το μέλλον του γιου του, Τόμας, όπως ήδη έχουμε αναφέρει, ενώ υπάρχουν δημοσιεύματα στην Ευρώπη που αποκαλύπτουν το ενδιαφέρον του Ολυμπιακού για τον νεαρό ποδοσφαιριστή, για τον οποίο ενδιαφέρονται και άλλες ομάδες.\n«Η Ίντερ πάντα τον ήθελε, ο Ολυμπιακός είναι κατανοητό πως έχει μπει στο κυνήγι για την απόκτησή του, ενώ η Πάλας τον θέλει για να μείνει και την επόμενη περίοδο στην Πρέμιερ Λιγκ. Η Έβερτον και η Τότεναμ ενδιαφέρονται κι αυτές επίσης», γράφει η ιστοσελίδα mirror.co.uk και καταδεικνύει πως ο Τόμας Ινς έχει αρχίσει να γίνεται... μήλον της Έριδος για πάρα πολλές και μάλιστα, μεγάλες ομάδες της Ευρώπης.\nΣυνεχίζονται ακατάπαυστα τα μεξικανικά δημοσιεύματα σχετικά με τον Άλαν Πουλίδο και τον Ολυμπιακό.\nΣυγκεκριμένα, η ιστοσελίδα "sexenio.com.mx" αναφέρει πως ο παίκτης θα "ταιριάξει" στον Ολυμπιακό και θα είναι ο τρίτος Μεξικανός που θα παίξει στην Ελλάδα μετά τους Ντε Νίγκρις και Καστίγιο.\nΑφού επικαλείται ελληνικά δημοσιεύματα, το δημοσίευμα καταλήγει, αναφέροντας μερικά συμπεράσματα και γράφει μεταξύ άλλων. «Παρά τη φτωχή σεζόν που έκανε με την Τίγκρες, ο Άλαν Πουλίδο ήταν ο καλύτερος και αυτό ήταν που του εξασφάλισε τελικά μια θέση στη λίστα της Εθνικής ομάδας του Μεξικό για το παγκόσμιο Κύπελλο» και καταλήγει.\n«Εδώ και πολλές ημέρες συζητιέται το θέμα του. Δεν έχει ανανεώσει με την ομάδα για την επόμενη σεζόν. Ο Άλαν Πουλίδο θα γίνει ο τρίτος Μεξικανός που θα παίξει στην Ελλάδα, μετά τους Αντόνιο ντε Νίγκρις και Νέρι Καστίγιο».\nΜπορεί το πρόγραμμα να είχε μόλις τρεις αγώνες, όμως το θέαμα περίσσευε και για το λόγο αυτό το ΝΒΑ παρουσιάζει τις 10 καλύτερες φάσεις της βραδιάς με την μία να είναι καλύτερη από την άλλη!\nΑπολαύστε το βίντεο από το επίσημο κανάλι του ΝΒΑ.\nΔείτε τα στιγμιότυπα του ματς Ολυμπιακός - Γιουγκ Ντουμπρόβνικ, ΕΔΩ\nΗ Lotus αποφάσισε να τιμήσει την επέτειο 400 ετών από το θάνατο του Κρητικού ζωγράφου στο ισπανικό Grand Prix την επόμενη Κυριακή, όπως αναφέρει σε δημοσίευμά του το "sport24.gr".\nΌοοι οι Έλληνες οφείλουν να υποστηρίξουν τη Lotus στο ισπανικό Grand Prix (11/5). H βρετανική ομάδα θα φέρει στα μονοθέσια της το όνομα του "El Greco", κατά κόσμον Δομήνικου Θεοτοκόπουλου, του ζωγράφου που ξεκίνησε από την Κρήτη και άφησε ιστορία στη ζωγραφική.\nΤην επιγραφή "El Greco 2014. Toledo Spain" θα φέρουν τα μονοθέσια του Ρομαίν Γκροζάν και Παστόρ Μαλντονάντο στο Μοντμελό και στον πρώτο φετινό αγώνα της Φόρμουλα 1 επί ευρωπαικού εδάφους.\nΠρόκειται για την έκθεση που φιλοξενείται από τις αρχές της χρονιάς στο Τολέδο, την πόλη που μεγαλούργησε ο Greco, με αφορμή τα 400 χρόνια από το θάνατο του.\nΕπιπλέον ο ιδιοκτήτης της Lotus, Ζεράρ Λόπες που κατάγεται από τη Γαλικία, θα προσφέρει ένα ειδικό κράνος αφιερωμένο στον Δομήνικο Θεοτοκόπουλο στον Πρωθυπουργό Μαριάνο Ραχόι στις 8 Μαΐου και εν συνεχεία στον Βασιλιά της Ισπανίας Χουάν Κάρλος σε προγραμματισμένη επίσκεψη του τελευταίου στο γκαράζ της ομάδας ανήμερα του αγώνα.\nΟ Πάμπλο Κοντρέρας λίγες μέρες μετά την απόσυρση του κάνει τον απολογισμό της 20ετούς καριέρας του στο "Sport24.gr". Η απογοήτευση για την μη κατάκτηση τίτλου με τον ΠΑΟΚ, ο σεβασμός στον Ολυμπιακό και τα εγκώμια για Βρύζα, Γκαρσία, Μασάντο, Φερνάντο Σάντος αλλά και Σαμοράνο.\nΤην Κυριακή 27 Απριλίου, ο Πάμπλο Κοντρέρας με μία λιτή ανακοίνωση γνωστοποίησε από την Μελβούρνη της Αυστραλίας την απόφαση του να αποχωρήσει από την ενεργό δράση σε ηλικία 35 ετών.\nΤελευταίος σταθμός της καριέρας του, ήταν η Μέλμπουρν Βίκτορι τη φανέλα της οποίας φόρεσε για εφτά μήνες.\nΟ Χιλιανός στόπερ έχοντας αγωνιστεί σε Κόλο Κόλο (1997-1999, 2011-2012), Μονακό (1999-2001), Ράσινγκ Κλουμπ (2001), Θελτα (2001-2008), Οσασούνα (2001-2002), Σπόρτινγκ Λισαβόνας (2002-2003), Μπράγκα (2008), ΠΑΟΚ (2008-2011), Ολυμπιακός (2012-2013) έκρινε πως ήρθε το πλήρωμα του χρόνου προκειμένου να κρεμάσει τα παπούτσια του.\nΟ Πάμπλο Κοντρέρας μίλησε για την ποδοσφαιρική του καριέρα, κάνοντας ιδιαίτερη αναφορά στα χρόνια που πέρασε στον ΠΑΟΚ αλλά και τον Ολυμπιακό.\n"Τρεις καλύτερες στιγμές αν πρέπει να διαλέξω είναι η αρχή της επαγγελματικής μου καριέρα με την Κόλο-κόλο, το μετάλλιο με την Χιλή στους Ολυμπιακούς αγώνες του 2000 και το ότι ήρθα στην Θεσσαλονίκη να παίξω για τον ΠΑΟΚ", ήταν οι πρώτες κουβέντες χωρίς χρονοτριβή.\nΑντιστοίχως ανάμεσα στις χειρότερες στιγμές της καριέρας συμπεριλαμβάνει και την αποχώρηση του από τον ΠΑΟΚ.\n"Τρεις χειρότερες στιγμές όταν υποβιβαστήκαμε με την Θέλτα στην Ισπανία, όταν αποχώρησα από τον ΠΑΟΚ λόγω ενός προσωπικού προβλήματος και το ότι δεν ολοκλήρωσα την καριέρα μου στην Κόλο-Κολο".\nΟι οπαδοί του ΠΑΟΚ αλλά και της Κόλο-Κόλο θα βρίσκονται για πάντα στην καρδιά του Κοντρέρας.\n"Πιο φανατικούς οπαδούς θα έλεγα της Κόλο-Κόλο και του ΠΑΟΚ. Μοιάζουν πολύ και έχω αγωνιστεί σε πολλές χώρες αλλά αυτούς ξεχωρίζω.\nΤο δέσιμο με τους οπαδούς του ΠΑΟΚ, ήταν εκπληκτικό. Θυμάμαι πως αφού αποκλειστήκαμε από το Κύπελλο το 2009, ήρθε στην Τούμπα αντιπροσωπεία οπαδών και πήγαμε εγώ με τον Πάμπλο και τους ηρεμήσαμε. Μοναδική αυτή η στιγμή".\nΟ Χιλιανός άσος δεν κρύβει την απογοήτευση του για το γεγονός πως δεν κατάφερε να κατακτήσει κάποιο τίτλο με τον "Δικέφαλο του Βορρά".\n"Στεναχωρήθηκα πολύ που δεν μπόρεσα να κατακτήσω κάποιον τίτλο με τον ΠΑΟΚ. Παθιάστηκα με την φανέλα του ΠΑΟΚ και ήθελα να συνοδευτεί από κάποιον τίτλο. Βεβαίως και είμαι λυπημένος".\nΓια την παρουσία του στον Ολυμπιακό μόνο καλά λόγια είχε να πει.\n"Ικανοποιημένος είμαι από την παρουσία μου στον Ολυμπιακό γιατί έπαιξα στην μεγαλύτερη διοργάνωση της Ευρώπης με σπουδαίες ομάδες. Δεν μπορώ να ξεχάσω ότι ήταν η ομάδα που μου άνοιξε την πόρτα να αγωνιστώ ξανά στην Ευρώπη".\nΠοιοι ήταν όμως οι καλύτεροι συμπαίκτες στην καριέρα του Πάμπλο Γκαρσία και ποιος ο πιο δύσκολος αντίπαλος;\n"Κορυφαίος συμπαίκτης ο Πάμπλο Γκαρσία στον ΠΑΟΚ , ο Πάουλο Μασάντο στον Ολυμπιακό και ο Ζήσης Βρύζας στην Θέλτα. Δυσκολότερος αντίπαλος θα έλεγα ο Ρονάλντο 'το φαινόμενο'".\nΠως θέλει όμως ο Πάμπλο Κοντρέρας να τον θυμούνται ως ποδοσφαιριστή;\n"Θέλω να με θυμούνται ως έναν ποδοσφαιριστή που έδινε και την ψυχή του στο γήπεδο. Έναν άριστο επαγγελματία ου έδινε τον καλύτερο εαυτό του".\nΣε ότι αφορά τους αγαπημένους του προπονητές, ο μέχρι πρότινος άσος της Μέλμπουρν Βίκτορι ξεχώρισε τους Φερνάντο Σάντος και Μαρσέλο Μπιέλσα.\n"Ο Μπιέλσα είναι ένας τεράστιος προπονητής. Του αρέσει να δουλεύει με νεαρούς ποδοσφαιριστές και να τους κάνει άντρες ποδοσφαιρικά. Είναι μοναδικός σε αυτό.\nΚαλύτερος προπονητής που είχα ποτέ ήταν ο Φερνάντο Σάντος στον ΠΑΟΚ. Ένας πραγματικός μίστερ".\nΟ Πάμπλο Κοντρέρας δεν παρέλειψε να αναφερθεί και στον συμπατριώτη του, Ιβάν Σαμοράνο, ο οποίος τον βοήθησε στο ξεκίνημα της σταδιοδρομίας του.\n"Ο άνθρωπος που με βοήθησε πιο πολύ στην ζωή μου ήταν ο Ιβάν Σαμοράνο. Ο καλύτερος ποδοσφαιριστής που έχει βγάλει αυτή η χώρα. Εκπληκτικός ποδοσφαιριστής και σπουδαίος άνθρωπος".\nΠρωταθλητής Ελλάδος στο Βόλεϊ Ανδρών για 27η φορά στην ιστορία του είναι ο Ολυμπιακός.\nΟ Θρύλος επικράτησε με 3-0 σετ του Εθνικού στην Αλεξανδρούπολη στον 3ο τελικό της σειράς που διεξήχθη το Σάββατο και κατέκτησε με 3-0 νίκες το Πρωτάθλημα Volleyleague. Οι ερυθρόλευκοι είχαν αποφασιστικότητα και πάθος και με μεγάλο όπλο την εμπειρία τους έφτασαν στο νταμπλ αφού πριν από λίγες εβδομάδες είχαν κατακτήσει το Κύπελλο Ελλάδος στην Καλαμάτα.\nΔείτε τα στιγμιότυπα του ματς Eθνικός Αλεξανδρούπολης - Ολυμπιακός, ΕΔΩ\nΠαίκτης της Γιουβέντους θα είναι την επόμενη σεζόν ο Νάνι, σύμφωνα με την «Tuttosport», η οποία στο σημερινό πρωτοσέλιδό της αναφέρει πως υπάρχει συμφωνία μεταξύ των «μπιανκονέροι» και της Μάντσεστερ Γιουνάιτεντ για την μεταγραφή του Πορτογάλου μεσοεπιθετικού.\nΟ Νάνι ήταν στόχος της Γιουβέντους πάνω από έναν χρόνο και πλέον η ιταλική ομάδα φαίνεται πως την προσεχή μεταγραφική περίοδο θα κάνει δικό της τον 27χρονο παίκτη.\nΗ ιταλική εφημερίδα, που έχει τίτλο «Juve-Nani:Si» , γράφει πως η Γιουβέντους θα δώσει πέντε εκατομμύρια ευρώ στην Γιουνάιτεντ για τη μεταγραφή.\nΟ Νάνι θα έχει ετήσιες αποδοχές ύψους τεσσάρων εκατομμυρίων την σεζόν, στο συμβόλαιο που θα υπογράψει με τη Γιουβέντους.\nΤη λίστα με τις κορυφαίες ομάδες του κόσμου από την 1η Μαΐου 2013 έως τις 30 Απριλίου 2014 εξέδωσε η IFFHS και για μια ακόμα φορά, π Ολυμπιακός κατέχει περίοπτη θέση!\nΣυγκεκριμένα ο Θρύλος βρίσκεται στην 41η θέση, έχοντας 174 πόντους και μάλιστα, έχει αφήσει πίσω του ομάδες όπως είναι η Μίλαν για παράδειγμα, η οποία είναι 44η με 170.\nΔεύτερη ελληνική ομάδα και στην 46η θέση είναι ο ΠΑΟΚ. Οι Θεσσαλονικείς έχουν συγκεντρώσει 169 πόντους σύμφωνα με τη λίστα και για να βρει κανείς την αμέσως επόμενη ελληνική, θα χρειαστεί να πάει στην 154η, εκεί όπου βρίσκεται ο Ατρόμητος, που έχει 108 βαθμούς. Τέλος, όσον αφορά στον Παναθηναϊκό, κατέχει την 162η, 121 θέσεις παρακάτω από τον Ολυμπιακό δηλαδή και έχει συγκεντρώσει 104 βαθμούς.\nΌσον αφορά στην κορυφή της λίστας, πρώτη είναι η Μπάγερν (354) και ακολουθούν οι Ρεάλ Μ. (337), Ατλέτικο (315), Λανούς (272) και Ατλέτικο Μεντεγίν (269).\nΤη δική της ιστορία γράφει η ανδρική ομάδα βόλεϊ του Ολυμπιακού, καθώς δεν αφήνει τίτλο για τίτλο που να μην τον κατακτήσει!\nΣαρώνει τα πάντα στο διάβα της η ομάδα του Δημήτρη Καζάζη, που έφτασε στο δεύτερο σερί νταμπλ, παρά τα προβλήματα και τους τραυματισμούς και όπως όλα δείχνουν θα συνεχίσει να κάνει και στο μέλλον.\nΟ Ολυμπιακός κατέκτησε τον τίτλο στους άντρες μετά τη νίκη του με 3-0 σετ επί του Εθνικού Αλεξανδούπολης χθες στον Έβρο και σήμερα το βράδυ θα αποθεωθεί από τους οπαδούς του Θρύλου που θα βρεθούν στο Ρέντη. Συγκεκριμένα, η ομάδα θα είναι στις 12 το βράδυ στη... βάση της για να γίνει χαμός.\nΕκεί θα την υποδεχτεί η διοίκηση του Ερασιτέχνη, αλλά και ο λαός του Ολυμπιακού, ο οποίος πάντα κάθε χρόνο τέτοια εποχή, αφήνει ό,τι άλλο ασχολείται και αποθεώνει είτε την ποδοσφαιρική και την μπασκετική είτε την ομάδα βόλεϊ και εκείνη του πόλο για τους τίτλους που κατακτούν.\nΓιορτή σήμερα στο Ρέντη από τις 9 το πρωί έως τις 3 το μεσημέρι, καθώς διεξάγεται το τρίτο τουρνουά Σχολών του Ολυμπιακού.\nΠάρα πολλές Σχολές των ερυθρόλευκων βρίσκονται στις προπονητικές εγκαταστάσεις της ομάδας και τα νεαρά αστέρια κάνουν ό,τι περνάει από το χέρι τους για να αναδειχθούν πρωταθλητές.\nΕκεί βρίσκεται και ο Αριέλ Ιμπαγάσα, ο οποίος βλέπει τον γιο του να διαπρέπει με τη Σχολή του Ολυμπιακού στον Άλιμο. Όπως είναι φυσικό, ο Αργεντίνος μέσος έχει τραβήξει επάνω του πολλά από τα φώτα της δημοσιότητας, καθώς δεν θα μπορούσε να λείψει από ένα γεγονός στο οποίο δίνει το «παρών» ο γιος του.\nΣε πολύ κρίσιμη κατάσταση εξακολουθεί να νοσηλεύεται ο οπαδός της Νάπολι που δέχτηκε πυροβολισμούς πριν από τον τελικό Κυπέλλου με τη Φιορεντίνα (δείτε το σχετικό θέμα ΕΔΩ). Οπαδός της Ρόμα ο δράστης, που ξυλοκοπήθηκε άγρια.\nΌπως έγινε γνωστό, ο άτυχος 30χρονος κατευθυνόταν με ομάδα φιλάθλων των «παρτενοπέι» προς το γήπεδο, όταν ένας οπαδός της Ρόμα τούς πέταξε κάποιες φωτοβολίδες. Εκείνοι αντέδρασαν και κινήθηκαν εναντίον του, με αποτέλεσμα αυτός να πανικοβληθεί, να τραβήξει όπλο και να αρχίσει να πυροβολεί αδιακρίτως τραυματίζοντας έναν από αυτούς σοβαρά. Οι ομοϊδεάτες του θύματος επιτέθηκαν στον 48χρονο δράστη, και τον ξυλοκόπησαν άγρια σπάζοντάς του το πόδι, ενώ πλέον νοσηλεύεται υπό φρούρηση και κρατείται με την κατηγορία της απόπειρας ανθρωποκτονίας.\nΟ οπαδός της Νάπολι νοσηλεύεται σε κρίσιμη κατάσταση, ενώ ακόμη κι αν επιβιώσει υπάρχει κίνδυνος να μείνει παράλυτος, γιατί μία σφαίρα έχει «σφηνωθεί» στην σπονδυλική του στήλη. Στο πλευρό του βρίσκονται οι γονείς του, που μετά τα άσχημα νέα ταξίδεψαν από τη νότια Ιταλία στην πρωτεύουσα.\n«Πλέον το μόνο που μπορούμε να κάνουμε είναι να προσευχηθούμε. Είχα πει στο γιο μου να προσέχει, γιατί ήξερα πως θα ήταν επικίνδυνα, αλλά δεν περίμενα να συμβεί κάτι τέτοιο», δήλωσε η μητέρα του θύματος.\n«Επρόκειτο για ενέδρα. Ο γιος μου δεν προκάλεσε κανέναν, δεν ήταν καν οπλισμένος», είπε ο πατέρας του.\nΛάθος ή προσχεδιασμένο; Κανείς δεν ξέρει πώς βρέθηκαν έξι παίκτες των Σπερς στο παρκέ, στα τελευταία δευτερόλεπτα του αγώνα με τους Μάβερικς.\nΣε μια επαναφορά από την τελική γραμμή κι ενώ απέμεναν 1,3'', με το σκορ 113-111 υπέρ του Ντάλας, η ομάδα του Σαν Αντόνιο βρέθηκε με έξι παίκτες, κάτι που αντιλήφθηκαν πρώτα οι αντίπαλοι, σε αντίθεση τους διαιτητές που δεν πήραν... χαμπάρι.\nΗ κατάσταση «σώθηκε» καθώς ο Έλις των γηπεδούχων έκοψε την μακρινή πάσα και στη διακοπή έδειξαν στους διαιτητές πως οι Σπερς είχαν επιπλέον παίκτη!\nΓια την ιστορία, το αποτέλεσμα δεν άλλαξε και οι Μαβς πανηγύρισαν τη νίκη...\nΣε μια σεζόν έντονης αμφισβήτησης, ο Ολυμπιακός έκανε φινάλε με πρωτάθλημα (και νταμπλ) και ο Δημήτρης Καζάζης, μιλώντας στον "Sentra 103,3" και την εκπομπή «Διπλός Espresso», εξήγησε τι ήταν αυτό που συσπείρωσε τους ερυθρόλευκους.\nΑναλυτικά οι δηλώσεις του Δημήτρη Καζάζη ...\nΟ Ολυμπιακός απείχε έναν πόντο από την κατάκτηση του πρωταθλήματος, όταν ο Σάκης Μουστακίδης, έδωσε εντολή στον Ακη Σιδηρόπουλο να γίνει αλλαγή.\nΉταν η στιγμή αποχώρησης του πασαδόρου του Εθνικού Αλεξανδρούπολης από την ενεργό δράση και οι στιγμές που ακολούθησαν μόνο ο αθλητισμός μπορεί να προσφέρει. Ο Σιδηρόπουλος, βάζοντας το πρόσωπο στα χέρια του, ξέσπασε σε λυγμούς, ενώ οι οπαδοί του Εθνικού όρθιοι αποθέωναν τον παίκτη, σαν ένα μικρό δείγμα της τεράστιας προσφοράς του στο σύλλογο από το 1983 και στο άθλημα.\nΣιδηρόπουλος: «Όλα τα ωραία τελειώνουν»\nΟ Ακης Σιδηρόπουλος, λίγο μετά, μιλώντας για αυτή τη στιγμή, αλλά και για τους τελικούς με τον Ολυμπιακό, δήλωσε: «Περιμέναμε το φινάλε να είναι καλύτερο. Ο Ολυμπιακός απέδειξε ότι είναι μεγάλη ομάδα και διαχειρίστηκε τα προβλήματα που είχε. Για μας ήταν πολύ δύσκολο λόγω απειρίας. Μας έδωσε δύο ευκαιρίες που δεν εκμεταλλευτήκαμε. Είναι τεράστια ευτυχία η φετινή χρονιά. Στεναχωρήθηκα, όμως, για τον κόσμο. Ζήτησα από τον Μουστακίδη να με βγάλει, γιατί δεν άντεξα από τις φωνές των φιλάθλων. Τον Σεπτέμβριο του 1983 πάτησα το πόδι μου για πρώτη φορά σε αυτό το γήπεδο. Όλα τα ωραία τελειώνουν κάποια στιγμή. Πρέπει να σταματάς όταν πρέπει για να σε θυμούνται και να μην σε λυπούνται. Πάντα θα είμαι κοντά στη ομάδα, γιατί δεν θα είμαι απλός φίλαθλος, τριάντα ένα χρόνια δεν ξεχνιούνται».\nΑποχωρεί και ο Παπάζογλου\nΤο τέλος στην καριέρα του ανακοινώσε μετά τον τελικό ένας ακόμα σπουδαίος παίκτης, ο Γιώργος Παπάζογλου, λέγοντας: «Είναι δύσκολη η ώρα. Ξεκίνησα να παίζω το 1989. Αυτή η ομάδα είναι για χειροκρότημα και μέσα στην καρδιά μου. Σίγουρα θα είμαι κοντά στο βόλεϊ, αν και δεν ξέρω σε ποιο πόστο».\nΟ ΕΣΑΚΕ ανακοίνωσε το τηλεοπτικό πρόγραμμα των πλέι οφ που ξεκινούν την Τρίτη (6/5) με τον αγώνα Ολυμπιακός-Άρης.\nΈνας από τους παίκτες που άφησαν πάρα πολύ καλές εντυπώσεις τόσο στα φιλικά που έδωσε ο Ολυμπιακός με τον Πανιώνιο και τον Λεβαδειακό όσο και τη σεζόν που ολοκληρώθηκε, ήταν ο Δημήτρης Κολοβός.\nΟ νεαρός ποδοσφαιριστής ήταν από τους καλύτερους δανεικούς του Ολυμπιακού την περίοδο που μόλις ολοκληρώθηκε.\nΟι παράγοντες των ερυθρόλευκων τον παρακολουθούσαν στενά και δεν χρειάστηκαν βέβαια αυτά τα φιλικά για να διαπιστώσουν πόσο καλός είναι. Απλά πιστοποιήθηκε η καλή του κατάσταση και η... «δίψα» του να καθιερωθεί στον Ολυμπιακό.\nΟ Μίτσελ από τη μεριά του έχει σχηματίσει πάρα πολύ καλή άποψη και γνωρίζει ότι μπορεί να τον χρησιμοποιεί και στα δύο άκρα της επίθεσης, πίσω από τον επιθετικό, αλλά και ως «οκτάρι». Από τη στιγμή που το σύγχρονο ποδόσφαιρο απαιτεί ένας παίκτης να παίζει σε πολλές θέσεις και ο Κολοβός μπορεί να το κάνει αυτό, τότε και η καθιέρωσή του στον Ολυμπιακό ενδέχεται να μην αργήσει.\nΚάτι που έγινε, άλλωστε, με τον Σάμαρη, ο οποίος δεν χρειάστηκε πολύ χρόνο για να ξεκινά βασικός τους αγώνες του Θρύλου.


Ο Τζόκοβιτς ήξερε από τις 16 Δεκεμβρίου πως είναι θετικός, λέει η επιτροπή για την πανδημία της Σερβίας – Arouraios.gr – Ειδήσεις\nΟ ίδιος είχε πει ότι το έμαθε την επόμενη μέρα αλλά η επιτροπή τον διαψεύδει – Έγκυρο το μοριακό τεστ του Νόβακ Τζόκοβιτς σύμφωνα με αξιωματούχο του υπουργείου υγείας της Σερβίας – Τα επόμενα βήματα του Σέρβου έως την δίκη της Κυριακής που θα κρίνει την τύχη του στην Αυστραλία – Οι απόψεις των κορυφαίων τενιστών για την υπόθεση\n«Αφού εμφανίστηκε το έγγραφο στα κοινωνικά δίκτυα, αναλύσαμε το έγγραφο και το έγγραφο είναι απολύτως έγκυρο», δήλωσε ο Ζόραν Γκόικοβιτς, ο οποίος είναι αξιωματούχος του υπουργείου υγείας της Σερβίας. Για το θέμα της παραβίασης των κανόνων της καραντίνας σημείωσε ότι δεν υπάρχει νομική τιμωρία ενώ ξεκαθάρισε ότι: «υπερασπίζομαι την ελεύθερη βούλησή του να μην εμβολιαστεί».\nΣτο μεταξύ, προς την ολοκλήρωση του μοιάζει να οδεύει το σήριαλ της συμμετοχής του Νόβακ Τζόκοβιτς στο Australian Open και της παραμονής του στην Αυστραλία.\nΤην Παρασκευή (14/1) ο υπουργός μετανάστευσης της Αυστραλίας, Άλεξ Χοκ, ο οποίος έχει ελληνικές ρίζες, ανακοίνωσε την απόφαση του να ακυρώσει την βίζα του Νόβακ Τζόκοβιτς κάτι που θα τον οδηγούσε στην έξοδο από τη χώρα.\nΕπικαλέστηκε λόγους δημόσιας υγείας και το δημόσιο συμφέρον. Λίγη ώρα αργότερα ο Νόβακ Τζόκοβιτς μέσω της νομικής του ομάδας στη Μελβούρνη αποφάσισε να προσβάλει την απόφαση μέσω της δικαστικής οδού.\nThe world number one could be deported within hours. But he’s vowed to fight on in court. What legal options does he have left? And why did the minister intervene to kick him out? #ImmigrationMinister #Djokovic #DjokovicOut #NovakDjokovic #AlexHawke https://t.co/0FFhEfFSkh\nΟ Σέρβος τενίστας θα πρέπει στις 08:00 (ώρα Αυστραλίας- 23:00 ώρα Ελλάδος, Παρασκευή) να επισκεφτεί το γραφείο του υπουργείου μετανάστευσης προκειμένου να δώσει εξηγήσεις. Εν συνεχεία, θα συναντήσει τους δικηγόρους του, υπό την επίβλεψη ανδρών της Συνοριακής Αρχής της Αυστραλίας και μετά θα τεθεί υπό κράτηση.\nΣτη δομή φιλοξενίας θα παραμείνει υπό κράτηση έως το πρωί της Κυριακής (09:00 ώρα Αυστραλίας, 00:00 ώρα Ελλάδος, Σάββατο) όπου και θα μπορεί να μεταβεί στο γραφείο των δικηγόρων του. Από εκεί θα παρακολουθήσει τη νέα δίκη, που θα γίνει στο ανώτερο Oμοσπονδιακό Δικαστήριο της Αυστραλίας με διαφορετικό δικαστή.\nΈως τότε ο υπουργός Άλεξ Χοκ δεν θα μπορεί να προβεί σε κάποια νέα ενέργεια σχετικά με την υπόθεση του Νόλε. Το Australian Open αρχίζει την Δευτέρα και ο Νόβακ Τζόκοβιτς δεν έχει πολλά περιθώρια.\nΟι αντιδράσεις κορυφαίων τενιστών\nΗ κορυφαία Βελγίδα τενίστρια, Ζιστίν Ενάν, κάλεσε τον Νόβακ Τζόκοβιτς να μην παίξει στο Australian Open αφού έχει απέναντι του τον κόσμο στην Αυστραλία.\n«Νομίζω ότι είναι ό,τι καλύτερο δεν παίζει αυτή τη στιγμή. Είναι κάτι πολύ περίπλοκο. Δεν υποστηρίζω ότι ο Τζόκοβιτς δεν χρειάζεται να παλέψει γι’ αυτό που πιστεύει ότι είναι σωστό αλλά πρέπει να δει ότι οι Αυστραλοί δεν τον θέλουν. Το να μην παίξει στο τουρνουά ίσως είναι καλύτερο για όλους, για το τένις, για το τουρνουά και ίσως και για τον ίδιο», θα σημειώσει η πρώην Νο1 κόσμου.\nΟ Γερμανός, Μπόρις Μπέκερ, που υπήρξε προπονητής του Νόβακ, αφού είχε τονίσει ότι ο Τζόκοβιτς θα μετανιώσει σε δέκα χρόνια γι’ αυτή την ιστορία και αφού κατηγόρησε τον πατέρα του Νόλε, ότι έχει ξεφύγει, μίλησε στο BBC μετά από τις τελευταίες εξελίξεις.\n«Κανένας τενίστας δεν είναι μεγαλύτερος από ένα τουρνουά. Πρέπει να επικεντρωθούμε στη δράση στο γήπεδο, όχι στο τι συμβαίνει στο δικαστήριο. Είναι ένα πολιτικό παιχνίδι στο οποίο ενεπλάκη και αυτό είναι ατυχές», σημείωσε ο πρώην νικητής του Wimbledon.\nΕρωτηθείς εάν τον Σέρβο τον ενδιαφέρει η άποψη του κόσμου είπε: «Νομίζω, τον ενδιαφέρει, ποιος δεν θέλει να τον αγαπούν; Γνωρίζει ότι τον σέβονται, αλλά από την άλλη δεν τον αγαπούν τόσο πολύ όσο τον Φέντερερ και τον Ναδάλ. Είναι ένας μαχητής του δρόμου. Αυτή είναι η νοοτροπία που τον έκανε μεγάλο και τόσο επιτυχημένο. Αυτό είναι δύσκολο να αλλάξει».\nΜήνυμα στήριξης στον Νόβακ Τζόκοβιτς μέσω twitter έστειλε ο Ιλία Μαρτσένκο, κορυφαίος τενίστας στην Ουκρανία. «Λένε ότι “οι κανόνες είναι κανόνες”, αλλά χάνουν στη δικό τους δικαστήριο. Τότε βρήκαν έναν τρόπο να ακυρώσουν τη βίζα ούτως ή άλλως. Λοιπόν, ποιοι ήταν οι κανόνες στην αρχή; Α, το ξέχασα. Σε λίγο θα γίνουν εκλογές. Δύναμη, Τζόκοβιτς», θα γράψει.\nΈξαλλος με τους Αυστραλούς είναι ο πρώην προπονητής του Τζόκοβιτς, Νίκολα Πίλιτς, ο οποίος βλέπει πολιτικά παιχνίδια πίσω από την απόφαση για την ακύρωση της βίζας: «Είναι κρίμα, ο Νόβακ δεν το αξίζει».\nΟ φίλος του Νόλε και πρώην Νο1 τενίστας κόσμου, ο Άντι Μάρεϊ, μετά από την πρόκριση του στον τελικό του Σίδνεϊ, τόνισε για την υπόθεση: «Δεν θα κάτσω εδώ και θα αρχίσω να κλωτσάω τον Νόβακ, ενώ είναι κάτω. Είναι λυπηρό που έχει καταλήξει σε μια τέτοια κατάσταση, και ποιος ξέρει; Δεν ξέρω τι θα γίνει από εδώ και πέρα. Δεν ξέρω ποια είναι η διαδικασία που πρέπει να ακολουθηθεί, αν μπορεί να κάνει έκκληση γι’ αυτό και πόσος χρόνος χρειάζεται, αν μπορεί ακόμα να προπονείται.\nΘέλω προφανώς να επιλυθεί η όλη κατάσταση. Νομίζω ότι θα ήταν καλό για όλους αν συνέβαινε. Απλώς φαίνεται ότι έχει διαρκέσει πολύ καιρό τώρα και δεν είναι καλό για το τένις, ούτε για το Australian Open, ούτε για τον Νόβακ».\nRelated Items: Άλεξ Χοκ, Αυστραλία, Νόβακ Τζόκοβιτς, Australian Open


Μετατρέπω Ρουπία Νεπάλ Να Δολάριο ΗΠΑ\nΡουπία Νεπάλ Να Δολάριο ΗΠΑ μετατροπή. Ρουπία Νεπάλ σήμερα Δολάριο ΗΠΑ στην αγορά συναλλάγματος.\n1 000 Ρουπία Νεπάλ = 8.57 Δολάριο ΗΠΑ\nΗ συναλλαγματική ισοτιμία έχει μέση τιμή ανά ημέρα. Ανταλλαγή νομισμάτων σε επίσημες τράπεζες και ηλεκτρονικές τράπεζες Ενημερωμένες πληροφορίες για το νόμισμα. 1 Ρουπία Νεπάλ είναι 0.008571 Δολάριο ΗΠΑ. 1 Ρουπία Νεπάλ έχει γίνει πιο ακριβό από 0 Δολάριο ΗΠΑ. Ο συντελεστής Ρουπία Νεπάλ αυξήθηκε έναντι εκατοστών του ποσοστού 0 έναντι Δολάριο ΗΠΑ.\nΙσοτιμία συναλλάγματος Ρουπία Νεπάλ Να Δολάριο ΗΠΑ\nΠριν από ένα μήνα, το Ρουπία Νεπάλ μπορούσε να αγοραστεί για το 0.00851 Δολάριο ΗΠΑ. Πριν από τρεις μήνες, Ρουπία Νεπάλ θα μπορούσε να πωληθεί για το 0.008418 Δολάριο ΗΠΑ. Πριν από έξι μήνες, Ρουπία Νεπάλ θα μπορούσε να αγοραστεί για το 0.008431 Δολάριο ΗΠΑ. Κατά τη διάρκεια της εβδομάδας, η συναλλαγματική ισοτιμία Ρουπία Νεπάλ σε Δολάριο ΗΠΑ άλλαξε κατά 0.72%. Η αλλαγή της ισοτιμίας Ρουπία Νεπάλ σε Δολάριο ΗΠΑ για ένα μήνα είναι 0.72%. Η αλλαγή της συναλλαγματικής ισοτιμίας Ρουπία Νεπάλ σε Δολάριο ΗΠΑ για ένα έτος είναι -2.95%.\nΙσοτιμία συναλλάγματος Ρουπία Νεπάλ (NPR) Να Δολάριο ΗΠΑ (USD) Ζουν στην αγορά συναλλάγματος Forex\nΜετατροπέας νομίσματος Ρουπία Νεπάλ Δολάριο ΗΠΑ\nΡουπία Νεπάλ (NPR) Να Δολάριο ΗΠΑ (USD)\n1 000 Ρουπία Νεπάλ 8.57 Δολάριο ΗΠΑ\n5 000 Ρουπία Νεπάλ 42.85 Δολάριο ΗΠΑ\n10 000 Ρουπία Νεπάλ 85.71 Δολάριο ΗΠΑ\n25 000 Ρουπία Νεπάλ 214.27 Δολάριο ΗΠΑ\n50 000 Ρουπία Νεπάλ 428.53 Δολάριο ΗΠΑ\n100 000 Ρουπία Νεπάλ 857.06 Δολάριο ΗΠΑ\n250 000 Ρουπία Νεπάλ 2 142.66 Δολάριο ΗΠΑ\n500 000 Ρουπία Νεπάλ 4 285.32 Δολάριο ΗΠΑ\nΜπορείτε να ανταλλάξετε 10 Ρουπία Νεπάλ για 0.085706 Δολάριο ΗΠΑ. Μπορείτε να ανταλλάξετε 25 Ρουπία Νεπάλ για 0.21 Δολάριο ΗΠΑ. Σήμερα, 0.43 Δολάριο ΗΠΑ μπορούν να ανταλλαγούν για 50 Ρουπία Νεπάλ. Σήμερα, 0.86 Δολάριο ΗΠΑ μπορεί να πωληθεί για 100 Ρουπία Νεπάλ. Μετατροπή κόστους 250 Ρουπία Νεπάλ 2.14 Δολάριο ΗΠΑ. Σήμερα, 4.29 Δολάριο ΗΠΑ μπορεί να πωληθεί για 500 Ρουπία Νεπάλ.\nΡουπία Νεπάλ Να Δολάριο ΗΠΑ Ισοτιμία συναλλάγματος\nΡουπία Νεπάλ Να Δολάριο ΗΠΑ σήμερα στις 21 Ιανουάριος 2021\n21.01.2021 0.00858 2.72 * 10-5 ↑\n20.01.2021 0.008553 3.85 * 10-5 ↑\n19.01.2021 0.008515 -2.91 * 10-5 ↓\n18.01.2021 0.008544 1.77 * 10-5 ↑\n17.01.2021 0.008526 -2.96 * 10-5 ↓\nΣήμερα 500 NPR = 0.00858 USD. Ρουπία Νεπάλ σε Δολάριο ΗΠΑ 20 Ιανουάριος 2021 - 0.008553 Δολάριο ΗΠΑ. Ρουπία Νεπάλ σε Δολάριο ΗΠΑ στην 19 Ιανουάριος 2021 ισούται με 0.008515 Δολάριο ΗΠΑ. Η τιμή ανταλλαγής NPR / USD για τον τελευταίο μήνα ήταν 21.01.2021. 17 Ιανουάριος 2021, 1 Ρουπία Νεπάλ κόστος 0.008526 Δολάριο ΗΠΑ.\nΡουπία Νεπάλ Να Δολάριο ΗΠΑ ιστορία της συναλλαγματικής ισοτιμίας\nΡουπία Νεπάλ και Δολάριο ΗΠΑ νομίσματα και χώρες


Εγγραφή Εταιρείας στην Κύπρο | 2016 | Cyprus Lawyers | AGP Law Firm\nΑρχική Σελίδα / Νέα & Εκδόσεις / Εκδόσεις / Κυπριακή Εταιρεία / Εγγραφή Κυπριακής Εταιρείας\nΕγγραφή Εταιρείας στην Κύπρο | 2016\nΤα πλεονεκτήματα της ίδρυσης Κυπριακής Εταιρείας\nΗ Κύπρος είναι χαμηλά φορολογούμενη χώρα, χωρίς να θεωρείται όμως φορολογικός παράδεισος ή να περιλαμβάνεται σε μαύρες λίστες.\nΗ Κύπρος ως μέλος της Ε.Ε χαίρει σεβασμού.\nΜετά την αφαίρεση των επαγγελματικών εξόδων, ο συντελεστής εταιρικού φόρου πάνω στα καθαρά κέρδη ανέρχεται στο 12,5%.\nΠαρέχονται εκπτώσεις κεφαλαίων.\nΟι ξένοι υπάλληλοι δεν κάνουν συνεισφορές στις τοπικές ασφαλίσεις.\nΗ Κύπρος διαθέτει ευρές δίκτυο συμφωνιών αποφυγής διπλής φορολογίας.\nΔεν υπάρχουν περιορισμοί συναλλαγματικού ελέγχου.\nΤα εκπατρισμένα στελέχη και οι οικογένειες τους μπορούν εύκολα να πάρουν άδεια διαμονής και εργασίας.\nΔεν υπάρχει παρακράτηση φόρου μερισμάτων, επιδομάτων ή τόκων που καταβάλλονται στους μη κατοίκους της Κύπρου.\nΕξαιρετικές τραπεζικές υπηρεσίες.\nΚοινό σύστημα Δικαίου.\nΕύκολη προσβασιμότητα αεροπορικώς ή δια θαλάσσης.\nΣτρατηγική γεωγραφική θέση.\nΧαμηλές επαγγελματικές δαπάνες.\nΠλήρης ανωνυμία των μετόχων.\nΥπηρεσίες ονομαστικών ("nominee") μετόχων και διευθυντών.\nΕυρεία χρήση της Αγγλικής και της Ρωσικής γλώσσας.\nΥψηλά καταρτισμένοι επαγγελματίες.\nΟ συντελεστής του εταιρικού φόρου ανέρχεται στα 12,5%.\nΠοιες προϋποθέσεις πρέπει να πληρούνται, ώστε μία εταιρεία να θεωρείται φορολογικός κάτοικος Κύπρου; Από την 1η Ιανουαρίου 2003, οι Κυπριακές εταιρείες θεωρούνται φορολογικοί κάτοικοι Κύπρου, εφόσον η διοίκηση και ο έλεγχος της εταιρείας διεξάγεται στην Κύπρο. Αυτό σημαίνει ότι όλες οι σημαντικές αποφάσεις που την αφορούν λαμβάνονται στην/από Κύπρο, ότι τα μέλη του Διοικητικού Συμβουλίου της Εταιρείας στην πλειοψηφία τους είναι κάτοικοι της Κύπρου και ότι όλες οι συνεδριάσεις του Διοικητικού Συμβουλίου λαμβάνουν χώρα στην Κύπρο.\nΌλες οι Κυπριακές εταιρείες πρέπει να υπόκεινται σε ετήσιο έλεγχο και να υποβάλλουν οικονομικές και φορολογικές δηλώσεις στο Τμήμα Εσωτερικών Προσόδων, κάθώς και στον Έφορο Εταιρειών.\nΟ έλεγχος πρέπει να διεξάγεται από εγκεκριμένους ελεγκτές συμφωνά με τα Διεθνή Λογιστικά και Ελεγκτικά Πρότυπα.\nΆδεια Παραμονής και Εργασίας\nΤα εκπατρισμένα στελέχη των εταιρειών, καθώς και οι οικογένειές τους, μπορούν να πάρουν σχετικά εύκολα Άδεια Παραμονής και Εργασίας στην Κύπρο.\nΕφόσον δεν παραβιαστούν οι όροι από τον κάτοχο της άδειας ή από την εταιρεία που τον εργοδοτεί, μπορούν να προβαίνουν στην ανανέωση της άδειας κάθε 5 χρόνια.\nΟι Κυπριακές εταιρείες δεν υπόκεινται σε περιορισμούς συναλλαγματικού ελέγχου.\nΩς εκ τούτου, οι εταιρείες μπορούν να διαθέτουν τραπεζικούς λογαριασμούς σε οποιαδήποτε χώρα και σε οποιοδήποτε νόμισμα. Αν η εταιρεία επιθυμεί να έχει τραπεζικό λογαριασμό στην Κύπρο, αυτό μπορεί να γίνει ελεύθερα χωρίς να απαιτείται κάποια προηγούμενη έγκριση.\nΠριν την έναρξη της διαδικασίας εγγραφής, ο Έφορος Εταιρειών πρέπει να εγκρίνει το όνομα της Εταιρείας. Τα όμοια ονόματα με τα ήδη υπάρχοντα δεν εγκρίνονται. Επίσης, δεν εγκρίνονται τα ονόματα "γενικής σημασίας" και αυτά που περιέχουν τις λέξεις "Royal", "King", "Queen", "Commonwealth".\nΤο χρονικό διάστημα που χρειάζεται για την έγκριση του ονόματος είναι περίπου 15-20 μέρες ή 5 μέρες, αν έχει γίνει αίτηση επιτάχυνσης. Οι κυπριακές εταιρείες είναι υποχρεωμένες να περιέχουν στο τέλος την λέξη ‘Limited’ ή ‘LTD’.\nΣύμφωνα με το Κεφ. 113 του Πέρι Εταιρειών Νόμου, οι εταιρείες πρέπει να έχουν τουλάχιστον μια μετοχή και ένα μέτοχο.\nΕίτε υπάρχει γραφείο στην Κύπρο είτε όχι, το ελάχιστο απαιτούμενο μετοχικό κεφάλαιο ανέρχεται στα 1000 ευρώ.\nΤο Μετοχικό Κεφάλαιο της Εταιρείας μπορεί να είναι σε ευρώ ή σε οποιοδήποτε άλλο νόμισμα ή και να υποδιαιρείται σε ονομαστικές αξίες. Οι μετοχές που εκδίδονται μπορούν να είναι ‘συνήθεις’ ή ‘προνομιούχες’, αν και, οι προνομιούχες μετοχές χρησιμοποιούνται σπάνια.\nΟ ελάχιστος αριθμός "εγγεγραμμένων μετόχων" και "πραγματικών μετόχων" είναι ένας. Στην Κύπρο, μέτοχοι μπορούν να γίνουν νομικά ή φυσικά πρόσωπα. Εμπιστεύματα μπορεί να είναι οι μέτοχοι σε Κυπριακή Εταιρεία.\nΓια την διατήρηση της ανωνυμίας των πραγματικών μετόχων, οι μετοχές μπορούν να κρατούνται από τους εμπιστευματοδόχους. Με την υπογραφή της Σύμβασης Εμπιστεύματος προστατεύεται το συμφέρον των πραγματικών μετόχων.\nΟι μέτοχοι διορίζοντας καταπιστευματοδόχο μπορούν να κρατήσουν την ταυτότητα τους εμπιστευτική.\nΓια το διορισμό πραγματικού μετόχου, απαιτείται η προσκόμιση τραπεζικής βεβαίωσης. Η βεβαίωση αυτή είναι εκδίδεται από την τράπεζα του ενδιαφερομένου, κατόπιν αίτησης. Οι τραπεζικές βεβαιώσεις θα πρέπει να λαμβάνονται στην χώρα συνήθους διαμονής του πραγματικού μετόχου ή στην χώρα όπου εδρεύει η εταιρεία του. Το διαβατήριο του πραγματικού μετόχου και στοιχείο που αποδεικνύει τη διεύθυνση μόνιμης διαμονής του είναι επίσης απαραίτητα.\nΟ ελάχιστος αριθμός διευθυντών είναι ένας. Οι διευθυντές μπορούν να είναι είτε κάτοικοι της Κύπρου είτε εξωτερικού. Εφόσον η εταιρεία είναι φορολογική κάτοικος της Κύπρου και έχει όλα τα οφέλη του Κυπριακού φορολογικού συστήματος, συνιστούμε να διορίζονται ντόπιοι διευθυντές. Μια εταιρεία μπορεί, επίσης, να ενεργεί ως διευθυντής.\nΕίναι απαραίτητο να διοριστεί ένα φυσικό ή νομικό πρόσωπο. Η εταιρεία μας διορίζεται, συχνά, να ενεργεί ως γραμματέας.\nΚάθε κυπριακή εταιρεία πρέπει να διαθέτει διεύθυνση εγγεγραμμένου γραφείου στην Κύπρο. Η διεύθυνση του εγγεγραμμένου γραφείου είναι η επίσημη διεύθυνση της εταιρείας όπου πρέπει να διατηρούνται τα μητρώα, λογιστικά βιβλία και η σφραγίδα της εταιρείας. Η επίδοση δικαστικών ενταλμάτων και εγγράφων πρέπει να πραγματοποιούνται στο εγγεγραμμένο γραφείο της εταιρείας. Η διεύθυνση της εταιρείας μας, χρησιμοποιείται, συχνά, ως εγγεγραμμένο γραφείο των εταιρειών των πελατών μας.\nΜε την βοήθεια εντολοδόχων μετόχων και διευθυντών (nominee shareholders and directors) μπορεί να επιτευχθεί η απόλυτη εχεμύθεια και ανωνυμία.\nΧρόνος που απαιτείται για την εγγραφή\nΗ Κυπριακή εταιρεία, συνήθως, χρειάζεται περίπου ένα μήνα να σχηματιστεί. Ως εκ τούτου, υπάρχει μια υπηρεσία επιτάχυνσης στον Έφορο Εταιρειών με την οποία οι εταιρείες μπορούν να ενσωματωθούν σε 10-15 μέρες, υπό την προϋπόθεση ότι, το όνομα της εταιρείας έχει εγκριθεί.\nΈτοιμες (ήδη εγγεγραμμένες) Εταιρείες\nΥπάρχουν διαθέσιμες έτοιμες εταιρείες. Η μεταφορά των μετοχών μπορεί να πραγματοποιηθεί κατόπιν αίτησης στον Έφορο Εταιρειών.\nΠίσω στο Κυπριακή Εταιρεία\nCyprus Companies - How corporations can take advantage (Part 1)\nCyprus Companies - How corporations can take advantage (Part 2)


Νηστεία και διατροφή: γιατί όταν νηστεύουμε, συχνά αυξάνεται το βάρος μας; - beauty guard\nΠάρα πολύ συχνά για λόγους θρησκευτικούς ή ιατρικούς και όχι μόνο, είμαστε αναγκασμένοι να περάσουμε μια περίοδο νηστείας, την οποία οι περισσότεροι από εμάς τη βλέπουμε «με καλό μάτι» στην προοπτική ότι μέσω της στέρησης που θα υποστούμε, θα καταφέρουμε να χάσουμε τα 2-3 περιττά μας κιλά ή τουλάχιστον θα διατηρήσουμε το βάρος μας σταθερό. Ωστόσο, συνήθως η ζυγαριά μας έχει ενστάσεις μετα από την περίοδο νηστείας αυτή, ώστε τελικά να αναφωνούμε εκνευρισμένοι «αν δε χάλασε η ζυγαριά, αυτό είναι άδικο!».\nΚατ’ αρχήν όταν λέμε νηστεύω, εννοούμε ότι απέχουμε από κάποια συγκεκριμένα είδη τροφών, συνήθως ζωικής προέλευσης, όπως το κρέας, τα ψάρια, τα αυγά και τα γαλακτοκομικά. Ακολουθούμε μια Vegan διατροφή για μια περίοδο της ζωής μας, ή έστω σχεδόν Vegan εφόσον οι τελευταίοι απέχουν για λόγους ηθικής και από άλλα πράγματα. Κι ενόσω αναρωτιόμαστε πως γίνεται να παχαίνουμε αφού απέχουμε από όλα τα είδη ζωικών λιπαρών, μπορούμε κάλλιστα να κοιτάξουμε γύρω μας ρωτώντας «Μα οι vegan που απέχουν πάντα από ζωικής προέλευσης τρόφιμα είναι τελικά όλοι αδύνατοι;» Η απάντηση είναι πως όχι. Ας δούμε λοιπόν γιατί συμβαίνει αυτό και τι μπορούμε να κάνουμε προσεγγίζοντας μια πιο σωστή διατροφή για να βελτιώσουμε την υγεία μας.\nΓιατί όμως συχνά παχαίνουμε όταν κάνουμε νηστεία; Και γιατί οι vegan δεν είναι όλοι πολύ αδύνατοι;\nΤα ζωικής προέλευσης λιπαρά μπορούν να αποτελέσουν κάλλιστα έναν παράγοντα παχυσαρκίας, αλλά η αποχή μας από αυτά δεν αποτελεί σίγουρα τρόπο για να χάσουμε βάρος ή να παραμένουμε πάντοτε αδύνατοι εφόσον έχουμε επιλέξει έναν Vegan τρόπο ζωής. Οι λόγοι που παχαίνουμε όταν απέχουμε από ζωικής προέλευσης τροφές είναι αρκετοί και καλό είναι να τους έχουμε κατά νου:\nΝηστεία σημαίνει εξ’ ορισμού στέρηση. Παρόλα αυτά έχει παρατηρηθεί το φαινόμενο, όταν βρισκόμαστε σε περίοδο νηστείας, πολύ συχνά καταλήγουμε να καταναλώνουμε πολύ μεγαλύτερες ποσότητες φαγητού από αυτές που συνηθίζουμε. Αυτό το κάνουμε είτε για ψυχολογικούς και συναισθηματικούς λόγους είτε γιατί υπάρχει η εσφαλμένη αντίληψη ότι η αποχή από ζωικής προέλευσης τροφές μπορεί να μας οδηγήσει σε υποσιτισμό. Όταν νηστεύουμε το καλύτερο πράγμα που μπορούμε να κάνουμε είναι να επιλέξουμε μια προσεγμένη φυτική διατροφή η οποία να μας εξασφαλίζει επάρκεια θρεπτικών συστατικών και όχι να τρώμε πολύ μεγαλύτερες ποσότητες με το φόβο ότι δεν τρεφόμαστε σωστά.\nΤο ανικανοποίητο αίσθημα του κορεσμού.\nΕίναι γεγονός ότι οι άνθρωποι που έχουν εντάξει συστηματικά στη διατροφή τους ζωικά παράγωγα, νιώθουν πολύ έντονο αίσθημα πείνας όταν πρέπει να βρεθούν ξαφνικά σε περίοδο νηστείας. Αυτό συμβαίνει γιατί κατά κανόνα το κρέας και τα γαλακτοκομικά προϊόντα μας χορταίνουν ευκολότερα από ότι η φυτική διατροφή. Ένα από τα λάθη που κάνουμε για να μην πεινάμε στις περιόδους νηστείας, είναι να τα αντικαθιστούμε με πολύ μεγάλες ποσότητες αμυλούχων τροφών όπως οι πατάτες, τα μακαρόνια και το ρύζι, στα οποία προσθέτουμε πολύ μεγάλες ποσότητες λαδιού αλλά και αλατιού για να γίνονται πιο εύγευστα. Έτσι ακόμη και αν εμείς πιστεύουμε ότι τρώγοντας φυτική τροφή θα αδυνατίσουμε ή έστω δε θα παχύνουμε, η πραγματικότητα είναι άλλη, καθώς το άμυλο σε συνδυασμό με το πολύ λάδι και το αλάτι είναι ικανό να μας δώσει αρκετές θερμίδες. Το δε τηγανητό άμυλο (aka τηγανητές πατάτες ή τηγανητό ρύζι) είναι ικανό να μας δώσει ακόμη πιο πολλές.\nΣυχνότητα λήψης τροφών\nΌταν κάνουμε νηστεία, τρώμε πολλές φορές! Εάν κανείς γίνει λίγο πιο παρατηρητικός θα το διαπιστώσει! Αυτό έχει εξήγηση καθώς οι ζωικές τροφές παραμένουν στο στομάχι μας πολύ περισσότερη ώρα για να ολοκληρωθεί η διαδικασία της πέψης, σε αντίθεση με τη φυτική διατροφή που κατά κανόνα είναι πολύ πιο εύπεπτη. Στις περιόδους νηστείας νιώθουμε λοιπόν πολύ πιο γρήγορα το αίσθημα της πείνας «να μας χτυπά την πόρτα» και αυτό σε συνδυασμό με την υπερκατανάλωση υδατανθράκων με πολύ λάδι και αλάτι μας οδηγεί σε αύξηση βάρους.\nΤα συσκευασμένα τρόφιμα αποτελούν παράγοντα αύξησης βάρους είτε βρισκόμαστε σε νηστεία είτε όχι. Απλώς στη νηστεία καταναλώνουμε πολύ περισσότερα συσκευασμένα τρόφιμα απ’ ότι σε περιόδους κανονικής διατροφής. Είναι γεγονός ότι τα συσκευασμένα τρόφιμα και ειδικά τα σνακ τύπου πατατάκια ή οι κονσέρβες, αποτελούν μια πολύ εύκολη λύση για να «ξεγελάμε» την πείνα μας, όταν δεν ξέρουμε τι να μαγειρέψουμε και δεν έχουμε καλή οργάνωση. Όλες όμως οι συσκευασμένες τροφές, μη εξαιρουμένων και αυτών που αναγράφουν τη λέξη «light», έχουν μεγάλες ποσότητες αλατιού (και πολλές φορές και λευκής ζάχαρης) που μας οδηγεί σε «φουσκώματα» αλλά και κατακράτηση υγρών. Εκτός από το αλάτι και τη ζάχαρη, συχνά τα τυποποιημένα τρόφιμα έχουν και μεγάλες ποσότητες κορεσμένων λιπαρών. Συνεπώς έχει τεράστια διατροφική διαφορά το να μαγειρέψουμε εμείς τα φασόλια, απ’ ότι να τα αγοράσουμε σε μορφή κονσέρβας, μια διαφορά που έχει αντίκτυπο και στην καλή μας υγεία αλλά και στη ζυγαριά μας!\nΟ παράγων «ταχίνι»\nΤο ταχίνι είναι μια υπερτροφή καθώς περιέχει πρωτεΐνη υψηλής βιολογικής αξίας, ωφέλιμα λιπαρά, μέταλλα, ιχνοστοιχεία, βιταμίνες του συμπλέγματος Β, Βιταμίνη Ε και F αλλά και αντιοξειδωτικές ουσίες και φυτικές ίνες. Είναι δηλαδή μια σχεδόν πλήρης τροφή από μόνο του, με αναρίθμητα οφέλη για την υγεία μας. Έτσι, για να μη μας παχαίνει, θα πρέπει να τρώγεται σε πολύ μικρές ποσότητες και κατά βάση μόνο του ή έστω να συνδυάζεται κατάλληλα με άλλες τροφές! Στις περιόδους νηστείας συνήθως το ταχίνι το καταναλώνουμε υπό τη μορφή χαλβά, ο οποίος περιέχει αρκετή ζάχαρη και επιπρόσθετα το συνδυάζουμε και με άλλα νηστίσιμα τρόφιμα στο γεύμα μας ώστε τελικά να λαμβάνουμε πάρα πολλές θερμίδες, μακράν πολύ περισσότερες από αυτές που έχουμε ανάγκη στην πραγματικότητα.\nΟ παράγων «τηγανητά»\nΤηγανητές πατάτες, κολοκυθάκια, καλαμαράκια και όχι μόνο, δε λείπουν ποτέ από ένα νηστήσιμο τραπέζι! Το τηγάνισμα ωστόσο είναι ο πιο ανθυγιεινός τρόπος για να μαγειρέψουμε, τα δε τηγανητά είναι σίγουρα από τα πλέον παχυντικά τρόφιμα με υψηλή συγκέντρωση κορεσμένων λιπαρών. Έτσι εάν επιθυμούμε να χάσουμε βάρος ή να διατηρήσουμε το βάρος μας σε σταθερά επίπεδα, θα πρέπει κατά βάση να τα αποκλείσουμε από τη διατροφή μας, εφόσον είναι και αρκετά ανθυγιεινά, είτε να τα καταναλώνουμε σε πολύ μικρές ποσότητες και όχι πολύ συχνά.\nΑναμφίβολα κατά τις περιόδους νηστείας, αντιμετωπίζουμε δυσκολίες ως προς την οργάνωση των γευμάτων μας, αφού αλλάζει ό,τι έχουμε συνηθίσει να κάνουμε στη διατροφική καθημερινότητα μας, από τη λίστα με τα ψώνια μας μέχρι το καθημερινό μας μαγείρεμα. Για να ακολουθήσει κάποιος όμως νηστεία χωρίς να προσθέσει βάρος απαιτείται ακόμη μεγαλύτερη οργάνωση της κουζίνας από πριν. Αν ξεχάσουμε να πάρουμε μαζί μας το δεκατιανό μας για παράδειγμα την ώρα που φεύγουμε για τη δουλειά, η πιθανότητα να καταλήξουμε σε ένα φούρνο και να επιλέξουμε μια πατατόπιτα καταναλώνοντας θερμίδες από άμυλο συνδυασμένο με κορεσμένα λιπαρά και αλάτι είναι εξαιρετικά πιθανές. Ταυτόχρονα, όταν δεν έχουμε συνηθίσει να μαγειρεύουμε εύγευστα νηστίσιμα φαγητά εμπλουτίζοντας το πιάτο μας με όλα τα χρώματα των λαχανικών, καταλήγει να τρεφόμαστε μονότονα με τηγανητά, μακαρόνια και ρύζι, εφόσον δεν ξέρουμε κάτι άλλο να φτιάξουμε. Υπάρχουν αμέτρητες νηστίσιμες επιλογές που μπορούμε να μαγειρέψουμε χωρίς να απογοητεύουμε τον ουρανίσκο μας και χωρίς να επιβαρυνόμαστε από πρόσθετες θερμίδες! Αν μη τι άλλο, μια προσεγμένη Vegan διατροφή έχει αρκετή φαντασία και υπέροχη γεύση και δεν έχουμε παρα να την ακολουθήσουμε τις περιόδους της νηστείας μας.\nΕίναι συνεπώς πολύ σημαντικό να γνωρίζουμε πως δεν είναι η νηστεία αυτή καθ’ αυτή που μας οδηγεί σε αύξηση βάρους, αλλά το γεγονός ότι κάνουμε τη νηστεία με λάθος τρόπο. Αντιθέτως, η νηστεία είναι μια εξαιρετική ευκαιρία να αποτοξινώσουμε τον οργανισμό μας αλλά και να χάσουμε κιλά, Το μόνο που χρειαζόμαστε είναι μερικά μικρά μυστικά ώστε να νηστεύουμε αποτελεσματικά!\nΗ νηστεία είναι κατά βάση μια περίοδος αποτοξίνωσης και όχι απαραίτητα απώλειας βάρους. Εάν μας ενδιαφέρει να χάσουμε και βάρος νηστεύοντας, τότε θα πρέπει να έχουμε κατά νου το δημοφιλές ρητό της δίαιτας «πείνα φυγείν αδύνατον»! Εάν δεν πεινάσουμε λιγάκι παρα πάνω, το περιττό βάρος μας δε γίνεται να χαθεί και αυτό στην πραγματικότητα ισχύει είτε νηστεύουμε είτε όχι. Ωστόσο, κανένα άκρο δεν είναι ασφαλές για την υγεία μας και προφανέστατα και δε θα πρέπει να εξαναγκάσουμε τον οργανισμό μας σε υπερβολική πείνα και υποσιτισμό. Σίγουρα όμως από την άλλη πλευρά το να τρώμε πολύ μεγάλες ποσότητες «επειδή είναι νηστίσιμα και δεν παχαίνουν» ή «επειδή είναι νηστίσιμα και δεν μου καλύπτουν της ανάγκες» ούτε και αυτό είναι σωστή πρακτική. Η σωστή πρακτική είναι η οργάνωση προσεγμένων διατροφικών φυτοφαγικών γευμάτων σε τακτά χρονικά διαστήματα μέσα στη μέρα, ώστε να εξασφαλίζουμε επάρκεια και ποικιλία θρεπτικών συστατικών.\n«Ακούς» την πείνα σου; Είναι ίσως η πιο σωστή ερώτηση που μπορούμε να θέσουμε στον εαυτό μας σε περιόδους νηστείας αλλά και μη. Είναι πολύ σημαντικό να ξέρουμε πότε να καθόμαστε στο τραπέζι αλλά και πότε να σηκωνόμαστε από αυτό. Το να εφαρμόζουμε τη διατροφική λογική του «τρώμε όταν πεινάμε και μόνον τότε» είναι ένα πολύ καλό βήμα για να διατηρούμε το βάρος μας. Από την άλλη πλευρά, όταν καθόμαστε στο τραπέζι, πρέπει να αφουγκραζόμαστε την πείνα μας. Το σώμα μας, μας ειδοποιεί πάντοτε για το αν πεινάει ακόμη ή αν έχει χορτάσει. Η κατάλληλη λοιπόν στιγμή για να σταματάμε να τρώμε, είναι όταν έχουμε την αίσθηση ότι το στομάχι μας είναι σχεδόν γεμάτο. Λίγο προτού νιώσουμε ότι χορτάσαμε. Εάν αυτό έχουμε μάθει να το ακούμε, τότε σταματάμε να τρώμε την κατάλληλη στιγμή και δεν επιβαρυνόμαστε με πρόσθετες θερμίδες. Ας μην ξεχνάμε «τρώμε για να ζούμε, δε ζούμε για να τρώμε!».\nΤο να τρώμε πολύ αργά είναι ένας καλός τρόπος να απολαμβάνουμε καλύτερα το φαγητό μας αλλά και να μην τρώμε μεγαλύτερες ποσότητες από αυτές που πραγματικά χρειαζόμαστε. Τρώγοντας αργά, μπορούμε αφενός να αφουγκραζόμαστε καλύτερα την πείνα μας και αφετέρου μας οδηγεί σίγουρα στο να τρώμε λιγότερο, δεδομένου ότι ο εγκέφαλος μας χρειάζεται περίπου 20 λεπτά της ώρα για να στείλει το σήμα κορεσμού και να νιώσουμε χορτάτοι. Εάν σε αυτά τα 20 λεπτά εμείς τρώμε γρήγορα, τότε σίγουρα θα έχουμε καταναλώσει πολύ μεγαλύτερη ποσότητα φαγητού.\nΣτην περίοδο της νηστείας αλλά και της δίαιτας, είναι καλό να καταναλώνουμε φαγητά που είναι πλούσια σε φυτικές ίνες, όπως είναι τα ζυμαρικά και τα δημητριακά ολικής αλέσεως, το μαύρο ρύζι, τα όσπρια και τα νωπά λαχανικά. Και αυτό γιατί οι φυτικές ίνες μας δημιουργούν εύκολα αίσθημα κορεσμού και έτσι πεινάμε λιγότερο και καταναλώνουμε και μικρότερες ποσότητες.\nΟ καλός συνδυασμός τροφών από την άλλη πλευρά είναι αυτός που θα μας εξασφαλίσει ότι παίρνουμε επαρκείς ποσότητες πρωτεΐνης κατά τις περιόδους της νηστείας που απέχουμε από κρέας, ψάρια, γαλακτοκομικά και αυγά. Τα όσπρια μπορούν να συνδυαστούν δημιουργικά με τους ξηρούς καρπούς ή με τα δημητριακά και να συμπληρωθούν με μια ελαφριά σως ταχινιού για παράδειγμα. Στο σημείο αυτό επειδή δεν είμαστε όλοι ειδήμονες της μαγειρικής, το πιο πρακτικό που έχουμε να κάνουμε είναι να δανειστούμε τις νοστιμότατες συνταγές των vegan φίλων μας, οι οποίοι συνδυάζοντας σωστά τα υλικά στην μαγειρική τους, έχουν καταφέρει αυτό το μαγικό να τρέφονται σωστά, νοστιμότατα και να απέχουν σε όλη τους τη ζωή από οτιδήποτε ζωικής προέλευσης, ενώ ταυτόχρονα να χαίρουν άκρας υγείας όπως δείχνουν οι κλινικές έρευνες.\nΕίτε σε δίαιτά είτε σε νηστεία, πάντοτε έχουμε ανάγκη από καλά λιπαρά όπως είναι τα Ω3 και Ω6, ενώ πρέπει να αποφεύγουμε τα «κακά» λιπαρά για το καλό της καρδιάς μας. Θα ήταν ευεργετικό συνεπώς να κρύψουμε το τηγάνι μας σε ένα βαθύ ντουλάπι και ταυτόχρονα να εντάξουμε λιναρόσπορο και καρύδια στα σνακ μας και αβοκάντο και σουσάμι στη σαλάτα μας.\nΗ βιταμίνη Β12 είναι μια από τις πιο σημαντικές βιταμίνες που ταυτόχρονα είναι δύσκολο να τη βρούμε σε ποικιλία τροφών πλην των ζωικών τροφών. Για ακόμη μια φορά τα vegan προϊόντα θα είναι αυτά που θα μας την εξασφαλίσουν στις περιόδους νηστείας και δίαιτας. Στη νηστεία λοιπόν, κάνουμε τα μακαρόνια μας γευστικότατα με το Unami, τη λεγόμενη διατροφική μαγιά που είναι ενισχυμένη με βιταμίνη Β12. Είναι η λεγόμενη «παρμεζάνα των vegan” και ταιριάζει με όλα, ακόμη και με το ποπ κόρν και το home cinema! Ταυτόχρονα όλα τα φυτικά γάλατα όπως αμύγδαλου, ρυζιού, καρύδας, φιστικιού, καρυδιού αλλά και τα vegan τυριά και γιαούρτια είναι ενισχυμένα με βιταμίνη Β12 ώστε να μην ανησυχούμε για καμία έλλειψη στη διατροφή μας και ταυτόχρονα να μετατρέψουμε τη νηστεία σε μια υπέροχη διατροφική εμπειρία.\nΕπιλέγουμε να συνδυάζουμε δημιουργικά φυτικές πηγές σιδήρου όπως τα φασόλια, οι φακές και τα πράσινα φυλλώδη λαχανικά σε συνδυασμό με βιταμίνη C από τα λαχανικά και τα φρούτα ώστε να επιτυγχάνουμε καλύτερη απορρόφηση του. Τα vegan μπιφτέκια φακής με λεμόνι συνδυαστικά με πράσινη σαλάτα που να περιέχει σπανάκι και πιπεριά είναι ένα γεύμα πλούσιο σε σίδηρο και βιταμίνη C, για παράδειγμα.\nΕίναι γεγονός ότι το ούζο, εκτός από το γεγονός ότι μας φτιάχνει τη διάθεση, πάει με τα νηστίσιμα μεζεδάκια. Ωστόσο, το αλκοόλ είναι νηστίσιμο, όσο και παχυντικό! Μέτρον άριστον συνεπώς είτε σε περιόδους νηστείας είτε γενικότερα. Το καλύτερο που μπορούμε να κάνουμε σε σχέση με την κατανάλωση αλκοόλ είναι να λειτουργούμε γενικά σαν να πρόκειται να οδηγήσουμε. Ένα μικρό ποτηράκι κρασί ή λίγη μπύρα, βάζει σίγουρα «φρένο» στις θερμίδες.


Όταν δεν λιώνουν τα χιόνια περιμένουν κι άλλα… (Ισχύει και για τους παπάδες) Η ΥΦΑΝΕΤ παραμένει χιονισμένη παρά τις λιακάδες!\nΜα θυμηθώ να γράψω κάτι ΚΑΤΑ του διαχωρισμού Κράτους-Εκκλησίας!\nΑκόμη δεν βρήκα τι δώρο να πάρω στο γιο μου τον μεγάλο που γιορτάζει σήμερα…\nΠριν κανένα μήνα ο κόσμος, στα λεωφορείο, σταυροκοπιότανε πιο συχνά. Το είχα γράψει κι εδώ. Σήμερα δεν σταυροκοπήθηκε κανείς! Εχουν κουραστεί τα χέρια τους να σταυροκοπιούνται μπροστά στις τηλεοράσεις!\nΕίχαν ΠΑΡΑ ΠΟΛΥ ΚΑΙΡΟ να δω ένα εξώφυλλο περιοδικού που να ΣΤΟΛΙΖΕΙ τα περίπτερα, μέχρι που είδα το καινούργιο τεύχος του COOL με την PJ Harvey. Μου φάνηκε πολύ σπουδαίο αυτό! (Επίσης, σκέφτηκα, ότι θα έπρεπε να υπάρχει ένα COOL-site. Να μπορώ να το αντιγράφω κι εδώ μέσα!)\nΣυνειρμός: Οσο καλό είναι το ATHENS VOICE τόσο κακό είναι το site του. Why???\nΠριν μια βδομάδα ανακάλυψα το Fame Story κι έφαγα κόλλημα. Οικτρό είναι. Αλλά καλύτερο από τα άλλα ριάλιτι του δικαστικοπαπαδαριού…\nΤο καλοκαίρι να πάμε στη Σύρο. Με τα παιδιά!\nΠαθαίνω κάτι χαζά: μου άρεσε πολύ «ο Άγγελος μου» της Πρωτοψάλτη. Όταν πήρα στα χέρια του το CD και διάβασα ότι τη μουσική έγραψε ο Στέφανος Κορκολής, έπαψε να μου αρέσει τόσο. Ανακλαστικά και χωρίς να το αναλύσω!\nΑνακάλυψα τους dystropoppygus και το l'esprit de l'escalier. Τους προτείνω «με χίλια» !\nSofia 10 Φεβρουαρίου 2005 - 1:43 μ.μ.\nΑυτή η Σύρος άμα σε πιάσει δε σ'αφήνει ποτέ. 8 χρονια μετά από την τελευταία επίσκεψη μου στο νησί ακόμα να το ξεπεράσω. Καλά θα περάσετε... Υποχρεωτικό soundtrack "Μια φούντωση μια φλόγα..."\nvague tourist 10 Φεβρουαρίου 2005 - 2:34 μ.μ.\nΑυτό το post σας μου έφερε ρίγη. Διότι, εκτός από τις κακές παρέες, αποκαλύπτετε και ένα αμφιλεγόμενο γούστο στη μουσική. PJ; Πρωτοψάλτη; Τι άλλο έχει σειρά; Η Φαραντούρη;\nNassos K. 10 Φεβρουαρίου 2005 - 3:21 μ.μ.\nΘέλω να πιστεύω πως η PJ είναι επιλογή και η Πρωτοψάλτη απλά περαστικός πυρετούλης. Αν ξαναναφερθεί η Φαραντούρη σ'αυτό το blog, Αντρέα μπορείς να σβήσεις το τηλέφωνο μου από την ατζέντα σου. ;-)\nANemos 11 Φεβρουαρίου 2005 - 11:34 π.μ.\nέχεις δίκιο αν και εκείνη που είναι πραγματικά αξεπέραστη είναι η Τήνος...\nώσπου να μάθεις τον κόσμο να γελάει. ("Καπνισμένο Τσουκάλι" του Γιάννη Ρίτσου)\nΦαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Φαραντούρη,Αρλέτα, Μαρίζα Κωχ\nvague tourist 11 Φεβρουαρίου 2005 - 1:37 μ.μ.\nΕνοικιάστε το έξοχο remake του «Dawn of the Dead». Βρείτε τη σεκάνς όπου οι πρωταγωνιστές ασκούνται στη σκοποβολή, σημαδεύοντας ζόμπι που τους θυμίζουν διάφορους celebrities. Φανταστείτε τη χαρά που θα παίρνατε εάν σας δινόταν η ίδια ευκαιρία...\nΕάν δεν αναφερθεί ξανά το όνομα της Πρωτοψάλτη θα σας δικαιολογήσω πολλά άλλα αμαρτήματα. Μέχρι και το όποιο παλαιοκομουνιστικό παρελθόν!


Write off #84 (Nienor vs Morfeas) - Page 4 - Write-off - SFF.gr - Επιστημονική Φαντασία, Μυθοπλασία, Τρόμος\nWrite off #84 (Nienor vs Morfeas)\nDecember 15, 2015 in Write-off\n1. Ποιος να πάρει το χέρι της πυργοδέσποινας;\nΟ Μορφέας, με το Σκοτάδι Μέσα Μου\nΗ Nienor, με Ένα κόκκινο μπουφάν στη Σενάχ\nΕδώ μ τη Λουθ μοιραζόμαστε μωρά, με μια κουμπαριά θα κωλόσουμε?\nelgalla 20 posts\nMorfeas 12 posts\nNienor 12 posts\nWILLIAM 9 posts\nΤο στοίχημα έπεσε, οι δύο ενδιαφερόμενοι αποδέχτηκαν τους όρους και ήρθε πλέον η ώρα να δούμε ποιος θα κερδίσει το χέρι της ντροπαλής πυργοδέσποινας και θα απολαμβάνει, στο εξής, τη μαγειρική της. Nie\nΜονομαχίας Συνέχεια... (ελπίζω να μην καταλήξει στο "Ήταν όλα ένα όνειρο τελικά") Μόλις ξεμακραίνει, βήχω σαν να μην υπάρχει αύριο. Δεν έπρεπε να καταλάβει ότι την κατάλαβα: η Κιάρα γνωρίζει πολύ\nΣιωπηλά, αποδέχομαι την πρόσκληση της αγαπημένης μου και βγάζω από πάνω μου το κοστούμι της ντροπαλής πυργοδέσποινας. Είχε αρχίσει να με στενεύει, το ομολογώ. Περιφέρομαι στη νοερή μου γκαρνταρόμπα πρ\nΌλοι οι καλοί χωράνε, μην ανησυχείς. Πάω να φτιάξω τιραμισού τώρα.\nΜια μικρή πρόταση, κουμπάρα προς κουμπάρα: δοκίμασε να μουλιάσεις τα σαβουαγιάρ σε λικέρ σοκολάτας (το σκούρο Μότσαρτ είναι εξαιρετικό γι' αυτή τη δουλειά).\nΩ, ευχαριστώ για το τιπ κουμπάρα, θα το δοκιμάσω.\nΌλοι οι καλοί χωράνε, μην ανησυχείς.\nΠολύ ενδιαφέροντα για έναν πορνόγερο σαν κι εμένα όλα αυτά. Παρακαλώ κάποια από τις τρείς φορές την εβδομάδα που οι (επίσης τρείς!) κουμπάρες… την κουμπάρα να με φωνάξετε…\nΆσε τις περίεργες σκέψεις και μην τους αποσπάς. Το μυθιστόρημα θέλουμε!\nΝα συγχαρώ τον νικητή Ονειραφέντη για τη νίκη του και να τον ευχαριστήσω για την παρομοίωση που έκανε για' μενα, με τιμά πάρα πολύ. Να συγχαρώ και την Ταξιδεύτρα αντίπαλό του, πάντα εμπνευσμένη και λυρική. Συγχαρητήρια και στο μήλον της έριδος, την ντροπαλή Πυργοδέσποινα που έγινε η αφορμή για δυο πολύ καλές ιστορίες με τη φοβερή εισαγωγή και περιμένουμε τα τρουφάκια.


Στην Μπεσίκτας αναμένεται να συνεχίσει την καριέρα του ο Παπίς Σισέ. Η αντίπαλος του ΠΑΟΚ στον δεύτερο προκριματικό του Champions League τα βρήκε σε όλα με τον Σενεγαλέζο επιθετικό και όπως μεταδίδουν στην Τουρκία, αναμένεται να τον ανακοινώσει άμεσα.\nΚαι επίσημα στην Μπεσίκτας ο Ελνενί\nΗ ομάδα της Κωνσταντινούπολης αναμένεται να δώσει αγώνα… δρόμου για να καταφέρει να συμπεριλάβει στην ευρωπαϊκή λίστα το νέο της μεταγραφικό απόκτημα.\nΑναλυτικά τα όσα αναφέρει η «Fanatik»:\n«Η Μπεσίκτας θα παίξει στην έδρα του ΠΑΟΚ για το Τσάμπιονς Λιγκ την Τρίτη και θέλει να συμπεριλάβει το νέο επιθετικό της στη λίστα που θα στείλει στην UEFA αύριο, για να μπορεί να ειναι στην αποστολή για το παιχνίδι αυτό. Η διοίκηση, έχει φτάσει σε συμφωνία με τον Παπίς Σισέ και αναμένεται να ανακοινώσει επίσημα το Σενεγαλέζο».\nΟ 35χρονος φορ έμεινε ελεύθερος από την Αλάνιασπορ του… Μπακασέτα, έχοντας την εφετινή σεζόν 26 γκολ σε 38 παιχνίδια.


Φιλοσοφικές και Πρακτικές Πτυχές του Κασμίρ Σάιβισμ - ΕΛΛΗΝΟ-ΙΝΔΙΚΗ ΕΤΑΙΡΕΙΑ ΠΟΛΙΤΙΣΜΟΥ & ΑΝΑΠΤΥΞΗΣ\nΔημοσιεύτηκε στισ 5 Οκτωβρίου 2013 4 Δεκεμβρίου 2018 από elinepa\nΣτο πλαίσιο της σειράς Aνοικτών Διαλέξεων και Προβολών πάνω στην Ινδική Φιλοσοφία & Πολιτισμό, η Ελληνο-Iνδική Εταιρεία Πολιτισμού & Ανάπτυξης (ΕΛΙΝΕΠΑ) και το Shakti Yoga Studio διοργανώνουν ανοικτή διάλεξη-συζήτηση με θέμα “Φιλοσοφικές και Πρακτικές Πτυχές του Κασμίρ Σάιβισμ (Τριαδικός Μονισμός)”. Η παρουσίαση θα γίνει από τον Δρ. Δημήτρη Βασιλειάδη Ινδολόγο, καθηγητή Φιλοσοφίας και Σανσκριτικών και Προέδρου της ΕΛΙΝΕΠΑ το Σάββατο 19 Οκτωβρίου 2013, ώρα 18:00 – 20:00, στο Shakti Yoga Studio.\nΗ φιλοσοφική παράδοση της Τρίκα που έγινε ευρύτερα γνωστή ως Σαϊβισμός του Κασμίρ, εξ αιτίας της ονομασίας της περιοχής που αναπτύχθηκε, έχει τις ρίζες της στις Βέδες και τις Ουπανισάδες, τα αρχαιότερα ιερά κείμενα των Ινδιών. Συστηματοποιήθηκε όμως σαν φιλοσοφικό σύστημα μετά τον 8ο αιώνα μ.Χ. μέσα από μια σειρά φωτισμένων δασκάλων που προσπάθησαν να συνθέσουν τις διάφορες φιλοσοφικές παραδόσεις της Ινδίας και να επιλύσουν αναπάντητους μεταφυσικούς και γνωσιολογικούς προβληματισμούς που προέκυπταν σ’ αυτές.\nΛόγω περιορισμένου αριθμού θέσεων, παρακαλούμε κάντε κράτηση στο [email protected]\nΠροηγούμενο άρθροΠροηγούμενη Εορτασμός των 144ων Γενεθλίων του Μαχάτμα Γκάντι\nΕπόμενο άρθροΕπόμενο Εκπαίδευση και Eργασία στη Φιλοσοφία του Γκάντι


Το πιο τρελό σενάριο για το μέλλον του Τζόρνταν - Contra.gr - Live Sports Magazine\nΤο πιο "τρελό" σενάριο για το μέλλον του Τζόρνταν\nΤΕΛ. ΑΝΑΝΕΩΣΗ: 30 Ιουν. 2018 | 08:48\nΠόσο ισχυρότεροι μπορούν να γίνουν οι Γουόριορς; Όχι πάντως παίρνοντας τον Λεμπρόν. Αλλού στοχεύουν! Στον ελεύθερο και ωραίο πλέον ΝτεΆντρε Τζόρνταν.\nΦαντάζεσαι μια αρχική πεντάδα με Κάρι, Τόμπσον, Ντουράντ, Γκριν και Τζόρνταν; Μια πεντάδα που θα προκαλεί τρόμο σε κάθε αντίπαλο που θα χάνει πριν καν εμφανιστεί στο παρκέ;\nΟ Στιβ Κερ βεβαίως. Αν και -μεταξύ μας- οι πιθανότητες να συμβεί αυτό είναι μηδαμινές, ουδείς μπορεί ν' αποκλείσει το σενάριο ένας εκ των κορυφαίων σέντερ του ΝΒΑ (μια φορά στην καλύτερη πεντάδα, δύο φορές πρώτος ριμπάουντερ και δύο φορές στην καλύτερη αμυντική πεντάδα) να πειστεί να ενταχθεί στους Πρωταθλητές. Για τουλάχιστον ένα χρόνο...\nΛέγεται πως από τη στιγμή που ο 30χρονος Τεξανός άφησε τα 24 εκατομμύρια δολάρια που είχε να λαμβάνει από τους Κλίπερς για να βρει κάτι άλλο στην αγορά, το σχέδιο μπήκε σε εφαρμογή. Ποντάρουν μάλιστα κυρίως στη σχέση του με τον Κέβιν Ντουράντ!\nΑν και κατά πόσο είναι εφικτό να επαληθευθεί, ο χρόνος θα δείξει.\nΦυσικά οι Μάβερικς εξακολουθούν να διατηρούν το ισχυρό προβάδισμα, έχοντας την ευχέρεια να προσφέρουν στον Τζόρνταν μια πολυετή σύμβαση με τις ανάλογες αποδοχές. Να συμβεί δηλαδή ό,τι δεν έγινε πριν από τρία χρόνια, όταν αθέτησε την προφορική συμφωνία των 80 εκατομμυρίων που είχε με τον Ντάλας.\nΠερασμένα ξεχασμένα ωστόσο αυτά...


Κύκλος γαλλική μουσική: Ο αθάνατος Frédéric Chopin στο Ίδρυμα Θεοχαράκη\nΤρίτη, 4 Μαρτίου 2014 14:58\nΟ Κύκλος Γαλλική Μουσική στο πλαίσιο του προγράμματος Ελλάς - Γαλλία Συμμαχία που διοργανώνει το Γαλλικό Ινστιτούτο, συνεχίζεται με αφιέρωμα στον Chopin στις 6 Μαρτίου 2014 στο Ίδρυμα Β. & Μ. Θεοχαράκη .Στη δεύτερη συναυλία της η Λευκή Καρποδίνη ερμηνεύει Frédéric Chopin. Από τα ονειρικά Νυχτερινά περνάει στις νοσταλγικές Μαζούρκες του και τολμάει δεξιοτεχνικά περάσματα μέσα από τις Σπουδές του. Επιλέγει να πλαισιώσει τις συνθετικές Μινιατούρες του Chopin με κάποια από τα πιο σημαντικά έργα του, όπως η Μπαλάντα Νο1, Έργο 23, ένα από τα μεγαλύτερα αριστουργήματα του πιανιστικού ρεπερτορίου.\nΤοποθεσία: Ίδρυμα Θεοχαράκη, Βασ. Σοφίας και Μέρλιν, ΑθήναΗμερομηνία: Πέμπτη 6 Μαρτίου 2014Ώρα: 20:30 Τιμές εισιτηρίων: 20, 15, 10 € Πληροφορίες: Τηλ.: 210-3611206www.thf.gr


Τους ναζί στη φυλακή έστειλε η Μάγδα Φύσσα και όσοι αγωνίστηκαν όταν άλλοι αδιαφορούσαν - Ειδήσεις - νέα - Το Βήμα Online\nΣίγουρα είναι μια μέρα με μεγάλη φόρτιση η σημερινή.\nΔεν θα την έλεγα χαράς, γιατί δεν μπορεί να υπάρξει χαρά όταν μιλάμε για μια υπόθεση που είχε αδικοχαμένους νεκρούς.\nΘα προτιμούσα να πω μέρα δικαίωσης.\nΔικαίωσης των θυμάτων και δικαίωσης του αγώνα να μπει φραγμός στον φασισμό.\nΌμως, την ίδια στιγμή παρατηρώ ότι για αυτή την υπόθεση πανηγυρίζουν όλοι.\nΚαι αναρωτιέμαι εάν το δικαιούνται.\nΓιατί όντως δικαιούται να αισθάνεται δικαιωμένη σήμερα η Μάγδα Φύσσα. Αυτή η γυναίκα-σύμβολο του αγώνα, της αλληλεγγύης, της αντίστασης. Που κοίταξε στα μάτια το κτήνος, από την πρώτη μέρα της δίκης και τώρα το βλέπει να καταλήγει στη φυλακή αμετανόητο και θρασύδειλο μαζί.\nΓιατί όντως δικαιούνται να αισθάνονται δικαιωμένοι οι δικηγόροι της πολιτικής αγωγής. Που έδωσαν μεγάλο αγώνα και στην πραγματικότητα κάλυψαν τα κενά των διωκτικών εχθρών. Που έφεραν στοιχεία και «έδεσαν» την υπόθεση.\nΓιατί όντως δικαιούνται να αισθάνονται δικαιωμένες και δικαιωμένοι όλες και όλοι εκείνοι που δεκαετίες τώρα αγωνίστηκαν κατά του φασισμού, οργάνωσαν κινητοποιήσεις, πολέμησαν την Χρυσή Αυγή στις γειτονιές, συγκρούστηκαν μαζί της, ακόμη και όταν διάφοροι καλοθελητές τους έλεγαν «ασχοληθείτε και με τίποτα άλλο».\nΌμως, δεν δικαιούνται να αισθάνονται δικαιωμένοι ή να εκφράζουν τη χαρά τους όλοι εκείνοι που αδιαφόρησαν.\nΠου για δεκαετίες έκαναν τα στραβά μάτια.\nΠου άφηναν τους φασίστες να επεκτείνουν την επιρροή τους στην αστυνομία, το στρατό και το δικαστικό σώμα.\nΠου έβλεπαν ότι η Χρυσή Αυγή ήταν συμμορία τραμπούκων και δολοφόνων αλλά δεν έκαναν τίποτα.\nΠου άφηναν τις δικογραφίες στα συρτάρια.\nΠου προσπαθούσαν να στήσουν «γέφυρες» προς την Ακροδεξιά.\nΠου υιοθετούσαν πλευρές της ατζέντας των φασιστών για ζητήματα όπως το μεταναστευτικό.\nΠου δεν έκαναν όσα έπρεπε για να διευκολυνθεί η διαδικασία αυτής της μεγάλης και δύσκολης δίκης.\nΠου δεν κατάλαβαν ότι η πάλη κατά του φασισμού δεν είναι υπόθεση απλώς μιας ανακοίνωσης, αλλά μάχη καθημερινή, άνθρωπο τον άνθρωπο, ενάντια στη μισαλλοδοξία, τις προκαταλήψεις, την πραγματική έλλειψη παιδείας και κάθε τι που τροφοδοτεί τον φασισμό.\nΚαι όλα αυτά καλό είναι τα θυμόμαστε, γιατί, πολύ απλά η μάχη δεν τελείωσε.\nΧρωστάμε στον Παύλο Φύσσα και τον Σαχζάτ Λουκμάν πολύ αγώνα ακόμη.


Συνεργασία με Μαρούσι | ebasket.gr\nΚεντρική Ελλάδα ΟΣΕΚΑ Συνεργασία με Μαρούσι\nΣυνεργασία με Μαρούσι\nΔημοσίευση στις 12/06 13:26\nΣπουδαία συμφωνία σύναψε η ΟΣΕΚΚ με το Μαρούσι. Η πάλαι ποτέ ισχυρή ομάδα του ελληνικού μπάσκετ, προσφέρθηκε να διευκολύνει τον Βάιο Γιώρα και τους πάικτες του σε μια σειρά από τομείς, υλικοτεχνικής υποδομής και όχι μόνο.\n“Η ΟΣΕΚΚ επιχειρεί να κάνει την Εθνική Ομάδα πόλο έλξης για όλον τον χώρο του μπάσκετ. Σε αυτή της την προσπάθεια, μετά τη συνεργασία με τους επιστήμονες, Σταύρο Αλευρογιάννη και Βαλάντη Ρίζο, προχώρησε και σε συμφωνία με το Μαρούσι, μια από τις πιο ιστορικές και πετυχημένες ομάδες της Αθήνας.\nΣε επικοινωνία με τη διοικούσα επιτροπή του μπάσκετ, το Μαρούσι προσφέρθηκε να μας διευκολύνει σε μια σειρά από τομείς, υλικοτεχνικής υποδομής και όχι μόνο. Η αρχή έγινε με την παροχή μπαλών, που βοηθούν στην προετοιμασία της Εθνικής και η συνέχεια θα είναι ακόμα σημαντικότερη.\nΟ Ομοσπονδιακός τεχνικός, Βάιος Γιώρας, συναντήθηκε και με τον προπονητή του Αμαρουσίου, Κώστα Κεραμιδά, προκειμένου για να υπάρξει ευρεία ανταλλαγή απόψεων, αλλά και να γίνει ακόμα πιο συγκεκριμένη η συνεργασία ανάμεσα στις δύο πλευρές.\nΓια μας σημαντικό είναι πως όλο και περισσότεροι άνθρωποι του χώρου συντάσσονται δίπλα μας. Κι είμαστε ακόμα στην αρχή…”.\nΠροηγούμενο Πρεμιέρα για τις γυναίκες\nΕπόμενο Φεύγει ο Χάκετ;


Έναρξη Crossroads της Αγοράς στο 60ο Φεστιβάλ Κινηματογράφου\nΗ αυλαία του 15ου Φόρουμ Συμπαραγωγών Crossroads, το οποίο εντάσσεται στην Αγορά του ΦΚΘ, άνοιξε την Τετάρτη 6 Νοεμβρίου 2019 στην Αποθήκη Γ΄, στο πλαίσιο του 60ού Φεστιβάλ Κινηματογράφου Θεσσαλονίκης.\nΗ διευθύντρια του Φεστιβάλ Κινηματογράφου Θεσσαλονίκης, Ελίζ Ζαλαντό καλωσόρισε τους συμμετέχοντες στο 15ο Φόρουμ, σε ένα όπως είπε, «επαγγελματικό και παράλληλα φιλικό περιβάλλον». Το δικό του καλωσόρισμα έκανε και ο πρέσβης της φετινής Αγοράς, ηθοποιός και σκηνοθέτης Γιώργος Πυρπασόπουλος, ο οποίος αναφέρθηκε στο καθήκον που ανέλαβε να επικοινωνεί το περιεχόμενο και τις δράσεις της Αγοράς και ευχήθηκε σε όλους τους συμμετέχοντες καλή τύχη.\nΗ επικεφαλής της Αγοράς, Γιάννα Σαρρή παρουσίασε το πρόγραμμα των φετινών δράσεων (Agora Τalks, Works in Progress, Film Market, Thessaloniki Locarno Industry Academy International, Meet the Future, EUandMe), καθώς και τη νέα συνεργασία με το Ευρωπαϊκό Οπτικοακουστικό Δίκτυο Γυναικών (EWA) που φέτος κάνει το mentoring session του για πρώτη φορά στη Θεσσαλονίκη.\nΤο έργο της Κίνησης Ανάπηρων Καλλιτεχνών (Disabled Artists Movement), που συνεργάζεται για 3η χρονιά με το Φεστιβάλ Κινηματογράφου Θεσσαλονίκης παρουσίασε η εκπρόσωπος της Κίνησης Εμμανουέλα Πατηνιωτάκη, εξηγώντας ότι στο πλαίσιο της συνεργασίας οι ταινίες του Φεστιβάλ γίνονται προσβάσιμες από όλους μέσω της νοηματικής γλώσσας και υποτιτλισμών για άτομα με προβλήματα ακοής και ακουστικής περιγραφής για άτομα με προβλήματα όρασης.\nΗ μέχρι τώρα επικεφαλής του τμήματος Crossroads, Μαρί Πιέρ Μασιά παρέδωσε τη σκυτάλη στη διάδοχό της, Αγγελική Βέργου επισημαίνοντας ότι η ίδια στο εξής θα παραμείνει δίπλα στην ομάδα με διαφορετικό ρόλο. «Θα συνεχίσω ως καλλιτεχνική σύμβουλος να μοιράζομαι τις γνώσεις και το πάθος μου», τόνισε. Από την πλευρά της, η νέα επικεφαλής του Crossroads, Αγγελική Βέργου ανέφερε: «Είμαστε εδώ για να γιορτάσουμε τα 60 χρόνια Φεστιβάλ και παράλληλα τα 15 χρόνια της Αγοράς». Η κ. Βέργου σημείωσε: «Είμαστε πολύ χαρούμενοι που ανακοινώνουμε τη συνεργασία μας με το Filmarket Hub, την online πλατφόρμα Αγοράς που φέρνει σε επαφή τις υπό εξέλιξη σειρές και ταινίες από την Ευρώπη και τη Λατινική Αμερική με τους ανθρώπους της κινηματογραφικής βιομηχανίας: παραγωγούς, sales agents, τηλεοπτικά δίκτυα, over-the-top (ΟΤΤ) πλατφόρμες κ.α. Στο πλαίσιο αυτής της συνεργασίας, θα πραγματοποιηθεί μια κοινή διαδικτυακή παρουσίαση των καλύτερων πρότζεκτ που έχουν επιλεγεί από το Crossroads Co-production Forum και το Connecting Cottbus».\nΤο τμήμα Crossroads της Αγοράς επιλέγει κινηματογραφικά σχέδια με βάση την ποιότητα του σεναρίου, τη δημιουργική ομάδα και την πιθανότητα παραγωγής τους. Στόχος του, να υποστηρίξει παραγωγούς ταινιών μεγάλου μήκους που σχετίζονται με την Κεντρική Ευρώπη, τα Βαλκάνια και τη Μεσόγειο.\nΗ επιτροπή του φετινού Crossroads αποτελείται από τους: Rita Dagher - παραγωγός, Senorita Films, Γαλλία, Peter Rommel - Παραγωγός, Rommel Productions, Γερμανία, Mira Staleva - Επικεφαλής του Sofia Meetings και παραγωγός, Βουλγαρία.\nΦέτος, το 15ο Φόρουμ Συμπαραγωγών Crossroads φιλοξενεί 15 projects.\nΟι συντελεστές τους μίλησαν γι’ αυτά κατά την διάρκεια του mini pitching που πραγματοποιήθηκε στην έναρξη της δράσης. Πιο συγκεκριμένα:\nΜια έφηβη στην Αθήνα τις τελευταίες μέρες του σχολείου. Μία ταινία γεμάτη μουσική, αισθήματα, εφηβικό άγχος και παράλληλα μία περιπλάνηση στην ανεξάρτητη underground μουσική σκηνή της Αθήνας.\nΜία σκοτεινή φαντασία που σταδιακά γίνεται αληθινή, μία ιστορία για τον θάνατο, το πένθος, τη συγχώρεση.\nΈνας έφηβος προσπαθεί να γίνει αποδεκτός από την οικογένεια και την κοινωνία γιατί είναι διαφορετικός: οι γύρω του τον θεωρούν καταραμένο επειδή έχει γαλάζια μάτια.\nΜία τραγική κωμωδία με φόντο το Λαγονήσι, την ελληνική Ριβιέρα. Μία σπουδή στις αλλαγές, το παρελθόν, τη νοσταλγία μέσα από την ιστορία μίας μητέρας και της κόρης της όταν αποφασίζουν να πουλήσουν το σπίτι τους.\nΒαλκανικό ρετρό επιστημονικής φαντασίας. Αγγλόφωνο φιλμ με γυρίσματα σε πέντε χώρες. Κάπου στο μέλλον η Γη έχει εγκαταλειφθεί από τους κατοίκους της. Όμως, όταν αντιμετωπίζουν μία απειλή, οι γήινοι πρέπει να επιστρέψουν στον πλανήτη τους για να βρουν τρόπο σωτηρίας.\nΈνα κωμικό δράμα σε 17 στιγμές/θραύσματα για τέσσερις ανθρώπους που συνδέονται μέσα από ένα πλέγμα σχέσεων κατά τη διάρκεια ενός ζεστού καλοκαιριού σε νησί της Μεσογείου.\nΚοινωνικό δράμα με ηρωίδα μία γυναίκα η κόρη της οποίας σκοτώνεται σε τροχαίο. Πίσω από το τιμόνι βρίσκεται μία 18χρονη κοπέλα. Ένα κυνήγι εκδίκησης και δικαιοσύνης γίνεται ιστορία κατανόησης και συγχώρεσης.\nIRIS, Σκηνοθεσία: Μυρσίνη Αριστείδου, Παραγωγή: Nathalie Dennes– The Living, Συμπαραγωγή: Filmblades, 61 Films, Road Movies, Graal, Γαλλία| Κύπρος| Γερμανία| Ελλάδα\nΈνα νεαρό κορίτσι επιχειρεί να επαναπροσδιορίσει τις σχέσεις με τον αποξενωμένο πατέρα της στη σημερινή Κύπρο.\nΈνας μύθος για τη χαμένη κληρονομιά. Ηρωίδα ένα βωβό κορίτσι που προσπαθεί να κρατήσει ζωντανή την ανάμνηση της μητέρας της μέσα από ένα νανούρισμα.\nΚάποιες φορές τα πράγματα δεν μπορεί να γίνουν χειρότερα ή μήπως όχι; Το ερώτημα αυτό απασχολεί την ηρωίδα. Μία σύγχρονη με θέμα τις σχέσεις και τις ισορροπίες στο πλαίσιο μίας οικογένειας και τον κίνδυνο να μετατραπούν σε αληθινή κόλαση.\nLEYLA, Σκηνοθεσία: Erol Mintas, Παραγωγή: Etienne de Ricaud – Caractères Productions, Γαλλία/ Τουρκία\nΈνα 19χρονο κορίτσι κουρδικής καταγωγής αποφασίζει να ακολουθήσει τα όνειρά της και φτάνει στη Μασσαλία όπου παντρεύεται έναν συμπατριώτη της. Όμως τα πράγματα δεν έρχονται όπως τα περίμενε και η κοπέλα πρέπει να αγωνιστεί για να υλοποιήσει το όνειρό της.\nΗ ιστορία ενός ζευγαριού όπως διαδραματίζεται το 1997 στην Ελλάδα και την Αλβανία. Ένα μέρος του φιλμ θα γυριστεί στη Θεσσαλονίκη.\nΈνα κορίτσι από το Παρίσι ερωτεύεται έναν Ρουμάνο φωτορεπόρτερ. Μία ταινία που προσεγγίζει το μείζον ζήτημα της μετανάστευσης σε μία Ευρώπη που αλλάζει μέσα από τη ζωή νέων που έχουν χάσει τον προσανατολισμό τους.\nPLANET 7693, Σκηνοθεσία: Gojko Berkuljan, Παραγωγή: Marko Jaćimović, A Production, Συμπαραγωγή: Ivica Vidanović, Cinne Rent & Production,Μαυροβούνιο | Σερβία\nΟικογενειακό δράμα με στοιχεία επιστημονικής φαντασίας. Μία ασυνήθιστη, συναισθηματική, νοσταλγική ιστορία. Ήρωας ένα αγόρι που προσπαθεί να αποκαταστήσει τις σχέσεις της οικογένειάς του μετά από ένα τραγικό γεγονός.\nΤαινία με ιστορικές αναφορές σε ένα θρυλικό πρόσωπο της ορθόδοξης παράδοσης στη Γεωργία. Η ιστορία μίας γυναίκας που παλεύει κόντρα στον σεξισμό, την καταπίεση και τις προκαταλήψεις.\nΤο CNC (Centre National du Cinema et de l’image animée), το οποίο προσφέρει 8.000 ευρώ για την ανάπτυξη του σεναρίου σε ένα κινηματογραφικό σχέδιο.\nΤα βραβεία της Αγοράς του ΦΚΘ θα απονεμηθούν την Παρασκευή 8 Νοεμβρίου 2019, στις 22:00 στην Αποθήκη Γ’.


Fudge μπανάνας με 3 υλικά υλικά | Συνταγές | FoodManiacs\nΣυνταγέςΑμερικάνικηΓλυκάΕύκολα & γρήγοραΕύκοληΣυνταγές FitnessΣυνταγές ΔιαίτηςΦρούτα\nΑπό Food Maniacs\t Τελευταία ενημέρωση Ιούλ 31, 2018 0\nΑπαλά, κρεμώδη και απίστευτα εύκολα fudge μπανάνας με 3 μόλις υλικά! Απόλυτα υγιεινά και χωρίς προσθήκη αλευριού, ζάχαρης και γαλακτοκομικών αποτελούν μια εξαιρετική επιλογή για όλους.\nΤο fudge είναι ένα πολύ εύκολο δροσερό γλύκισμα στιγμής. Θες περισσότερες συνταγές για fudge; Δες αυτές:\n3 υλικά γλυκό\nΓια το fudge μπανάνας θα χρειαστείτε\n1 φλιτζ. βούτυρο από κάσιους\nΒουτυρώστε ελαφρά μια φόρμα για μάφιν (12 θέσεων)\nΣε ένα μεγάλο μπολ, λιώστε τις μπανάνες και αφήστε το στην άκρη.\nΧρησιμοποιώντας το φούρνο μικροκυμάτων και ένα μπολ κατάλληλο για μικροκύματα λιώστε το βούτυρο που έχετε επιλέξει να χρησιμοποιήσετε και το λάδι καρύδας. Κατόπιν ρίξτε το λιωμένο μείγμα στο μπολ με τις λιωμένες μπανάνες και ανακατέψτε καλά μέχρι το μείγμα να ομογενοποιηθεί.\nΧωρίστε το μείγμα στις θέσεις για μάφιν και τοποθετήστε τη φόρμα για 10 τουλάχιστον λεπτά στο ψυγείο ώστε να «δέσει» καλά το μείγμα και να πάρει τη σωστή σύσταση το fudge σας!\nΜε έμπνευση από: thebigmansworld.com\n3 υλικά γλυκόfudgefudge γλυκόfudge μπανάναfudge συνταγήεύκολο fudgeμπανάνασυνταγή για fudge


Maria: “Είναι φυσιολογικό;” - Tlife.gr\nMaria: “Είναι φυσιολογικό;”\nΠριν από 3,5 βδομάδες έκανα σεξ για πρώτη φορά με το αγόρι μου. Κάναμε ασφαλές σεξ με προφυλακτικό και δεν συνέβη τίποτα απρόοπτο (σπάσιμο κλπ.). Παρ' όλα αυτά η περίοδός μου έχει καθυστερήσει δέκα μέρες. Είναι φυσιολογικό; Μπορεί να επηρεαστεί η περίοδος από αυτό;


Bob Music (Μαρακές, Μαρόκο) - Κριτικές - TripAdvisor\nBob Music: Εστιατόρια στην περιοχή\nΔραστηριότητες κοντά σε: Bob Music\nBob Music, Μαρακές - Κριτικές\nΝο 49 από 159 Ψώνια - Μαρακές\nRue Kennariat Dabachi 21 | Essaouria ,Médina, Μαρακές, Μαρόκο\nΠριν διαχωρίσω για το Μαρακές, πήγαινα για καταστήματα μουσικής. Αυτό το έφτασε, οπότε όταν έφτασα, πήγα να το ελέγξω. Ένα πανέμορφο κατάστημα γεμάτο με χειροποίητα παραδοσιακά όργανα της Salah και της οικογένειάς του. Μου μίλησε για το ξωτικό, μου έδειξε μερικές κλίμακες και μπήκαμε μαζί...που ήταν όμορφη. Συνολικά ακτινοβολεί τη ζεστασιά και τον ενθουσιασμό που συχνά μου λείπουν στα δυτικά μουσικά καταστήματα. Μου έδωσε μια μεγάλη στιγμή και μια μνήμη που πρέπει να θυμόμαστε. Πηγαίνετε και επισκεφθείτε το κατάστημά του και στηρίξτε το σκάφος του! .Περισσότερα\nBob Music - συνιστά θερμά!\nΉρθαμε στο παρελθόν αυτό το κατάστημα μουσικών οργάνων και κατέληξα να ξοδεύουμε περίπου μια ώρα συζητώντας τα όργανα και τη μουσική του Μαρόκου / Βερβερίνων, και ακούγοντας τον τύπο στο κατάστημα παιχνιδιού στο ριγκ. Προφανώς θέλησε να μας πουλήσει κάτι, αλλά με έναν ευχάριστο τρόπο...και φαινόταν ακόμα πιο πρόθυμο να δείξει πώς τα όργανα δούλευαν και πώς να τα μάθουν να παίζουν. Μια πολύ ευχάριστη εμπειρία, ειδικά στο Μαρακές όπου πολλοί ντόπιοι έχουν υιοθετήσει κακές συμπεριφορές. Μπορώ να συστήσω θερμά Bob Music! ! ???Περισσότερα\nΕξαιρετικό κατάστημα στο Μαρακές με παραδοσιακά όργανα. Πολύ καλή παρουσίαση του gambri με έκανε να αποφασίσω να πάρω ένα στο σπίτι για να θυμηθώ το Marrocco. Ο πωλητής πήρε χρόνο να μου δείξει τεχνικές για να παίξει το όργανο. Συνιστώ σίγουρα το κατάστημα στο κέντρο...της Μαρακές Medina.Περισσότερα\nΤο κατάστημα της Sla έχει μια μεγάλη επιλογή από όργανα και πέρασε το χρόνο που έπαιζε και διδάσθη μου μουσικά κεκλιμένο BF πώς να παίξει μερικά. Περάσαμε περίπου μια ώρα και δεν αισθανόμασταν ποτέ βιαστικά ή πιεσμένοι. Συνιστούμε ανεπιφύλακτα.\nυπέροχο μικρό κατάστημα με φανταστικό άντρα. καλή μουσική και ιστορίες, πολλά όργανα, αρκετά διαφορετικά από τα άλλα καταστήματα, την επόμενη φορά που θα επισκεφθώ και πάλι\nΩραίοι άνθρωποι, σπουδαία όργανα\nΑγόρασα ένα bendir, ένα ζευγάρι darboukas και ένα ζευγάρι qraqeb. Όλα τα καλής ποιότητας όργανα για μια πολύ αξιοπρεπή τιμή. Και οι ιδιοκτήτες είναι εξυπηρετικοί, φιλικοί και γνωστός. Είναι επίσης πολύ ωραίο να εμπλακείτε μαζί με τον ιδιοκτήτη πριν κλείσετε τη συμφωνία. Το καλύτερο μουσικό...κατάστημα που βρήκα στο Μαρακές!Περισσότερα\nΗ ποιότητα των οργάνων που πωλεί το salah είναι πολύ καλή. Έχει μια μεγάλη επιλογή και είναι έτοιμη να σας βοηθήσει. Είχα κάποιες ερωτήσεις αφού αγόρασα το loutar μου (μαροκινή κιθάρα) και πήρε το χρόνο να απαντήσει σε όλα, δείχνοντας μου τη βασική κλίμακα και...με διδάσκοντας την tunning του οργάνου. Ακόμα, όπως πάντα στο μαρόκο, αφιερώστε χρόνο για να κοιτάξετε τα πράγματα χωρίς να αισθανθείτε αναγκασμένοι και να παραμείνετε ήρεμοι.Περισσότερα\nΤι πρωτότυπη place\nΕπισκεπτόμενος Habid's Place ήταν μια έκπληξη για εμάς, σε σύγκριση με το σύνολο των τουριστικών τόπων στο Μαρόκο. . επικεντρώθηκαν στη μουσική, δαπανούμε περίπου μία ώρα πειραματίζονται με τοπικά μέσα και πάνω. . εντελώς συνιστάται αν ψάχνετε για ένα αξιοπρεπές αναμνηστικά που σχετίζονται με τη...μουσική!Περισσότερα\nΜεγάλο κατάστημα με δροσερά μέσα!\nCool ομορφιάς με μεγάλη ποικιλία σε μέσα σε λιγότερο κουραστικό μέρος της Medina. Ο ιδιοκτήτης είναι ένας καλός τύπος. Πήραμε πολλά στο sitar Berber!\nΟ Bob Marrakesch μουσικής\nΕίναι ένας θεός τοποθεσία για να αγοράσουν εξωτικά και traditionell μέσων. Ο Σαλάχ είναι πολύ φιλικοί, και δείχνει τον τρόπο με τον οποίο όλοι να διαδραματίσουν τα μέσα. Αγόρασα μια παραδοσιακή Outar στο κατάστημά του για μια καλή τιμή. Πολύ σημαντικό, όπως και παντού στο...Μαρακές είναι να παζαρεύουν σχετικά με την τιμή. Διαφορετικά, δεν μπορώ να συστήσω αυτό το κατάστημα, επομένως, ρίξτε μια ματιά όταν επισκέπτεστε το Μαρακές : )Περισσότερα\nΛάβετε γρήγορα απαντήσεις από το προσωπικό του Bob Music και από προηγούμενους επισκέπτες.